Felfai Deuh In Tuaktaan A Herhmi ‘Nawi le Tikham (Dam)’ – THE CHINLAND POST\nNawi Nel Facang cinnak le Catialtu Salai SH Lian - Editor\nSalai SH Lian — A luan ciami kum 20 lengkai ahkhan a si lai dah, Zion Tipil Khrihfa Bu Sunday School ah Primary ka rak kai lio i a kan cawnpiaktu Saya Cungte (atu Rev. Ni Cung Thang) nih ‘Ozone’ a rak kuainak kong a kan chimh. Sunday School cawnpiak pah in pawngkamh zohkhenh a biapit ning le vawleipi thil thur ruangah Ozone a rawhnak kong a rak kan chimh. A kan cawnpiaktu ahhin, Bible lawng silo in, a lenglei sining, vawilei kong a kan chim chihmi le cawnpiaktu hi kan rak uar hlei khun hna.\nCun, a bik in, Sayakyi Kaung Luai nih phu fonh caan ah, vawleicung thil sining kong minute 15 chung thawngtha chim pah in a rak tenhmi kha kan rak uar ngaingai. ‘Kan’ tiah ka ti nain, a dang nih zeitindah an rak ruah cu ka hngal kho dih ve lo. Nain, Bible ca rumro a zah in zahter (by-heart) ter nakin cun a lenglei sining an kan chimh pahmi cu kan rak uar khun.\nCatialtu Salai SH Lian Sunday School a rak kai nak; Zion Baptist Church, Hakha ~ Editor\nCu lio ah, kan Sunday School cawnpiaktu simi Saya Cungte nih pawngkamh zohkhen ning kong siseh, hawi he chonhbiak ning, thutdirning tbk. a kan cawnpiakmi a rak tam liangluang. A Bible ca theng silo in, a lenglei kong a kan chimhmi a rak tlawm lo. Tahchunnak a rak lakmi le a kan cawnpiakmi cu ‘Ozone layer’ timi kan mithmuh lo thli in nika a lumnak le linhnak a khammi kong kha a si. A bik in, vawlei ah ningcang tein a lum le linh khawhnak hnga khamnak in runvengtu a simi minung tuahsernak ruang ah a rawh (tlehnak) kong hi a rak kan chimhmi a si. Kan thin a rak phang ngaingai.\nCun, pawngkam thil sining a thlennak le minung nih ser chommi ruang ah vawleipi a rawhning kong hi a rak kan chimh lengmang.\n‘Ozone Layer’ lila zong cu, minung thil tuahmi a that lo ruang ah a si zia a kan fianh. Cun, vawlei cung ahhin Tikham (Dam) tbk. nih mipi caah tihning a siter mi le pawngkam thilnung (biodiversity) a hrawhhral, a thah le an nunning a thlen ning le khuati a thlen ningcang kong a kan cawnpiak chihmi le chimh tawn. Cu lio tahchunhnak a lakmi tampi lak ah pakhat cu, ‘Nawi Dam’ timi ‘Nawi ah Tikham’ an tuah lai i tiva nganpi an ser lai timi hi a rak si. Cucu, ngakchia te kan sinain, kan ruahnak le kan hmuhning a rak kan hal. A rak kan halmi cu, kan duh le duhlo kong le kan hmuhning khi a si. A dawh ding le zoh a nuamh dingmi kong ceo khi kan chimh khawhmi cu a rak si!\nCucu lio ah kan rak hmuh tawnmi pangtar Calendar ah Hakha khuatawi Nawi ah Tikham (Dam) um in zuk an cuantermi kha a si. A zoh ahcun, a rak i dawh hringhran. Kan rak uar ngaingai. Nain, kum 20 a rauh hnu tiang ah a lamtling lo. A hlawh tling kho lo! A ruang cu ka hngal lo nain, nihin ni tiang ah a tlamtling lo.\nKan Saya Cungte nih a rak kan chimhmi nihin tiang ka philh khawhlo mi cu vawlei cung kip ah Dam (Tikham) umtuning, Tikham nih pawngkam sining a thlen ning, cun, nikhua a hlei in a kih le lum tiang a thlen ning kong a rak kan chimhmi kha a si. A rak kan chimhmi cu, a kaphnih in a thatnak le a chiatnak a pahnih ning tein a si. A fawinak cun, khua rak ruat kho hna seh tiah a rak kan cawnpiak.\nCucu lio ah, a kan cawnpiaktu kan Saya Cungte cu zeitindah kan rak leh timi cu ka hngal tilo. Nain, kum 10 tluk a rauh hnu ah, India ram Delhi University ah Political Science cawn ding ah ka phan. Kanmah Political Science ah cawn hrimhrim dingmi leng ah a dang pahnih thim chih a rak hau. Ka rak i thimmi cu, Reading Gandhi ti a si i, Gandhi kong in, catial ning cang cawnnak a rak si.\nNawi Nel Facang cinnak le Catialtu Salai SH Lian – Editor\nCun, a dang pakhat cu Pawngkamh Thilsining le a zohkhenhnak (Environmental Issues) kong ka rak i thim. Zion i Sunday School ah cawnpiak ka rak simi cu kum 10 tluk hnu ah University i Subject hmete pakhat in cawnnak caantha ka rak ngei kho than. Kan cawnmi; thil thurhnawnnak (air pollution), hmunthur felfai tein tawlrellonak (poor management of waste), dinti har tuknak (growing water scarcity), dinti thur hnawmnak (water pollution), thingram, tupi le ramhual kong (preservation and quality of forests), pawngkam thilnung zohkhennak (biodiversity loss) tbk. kan rak cawnmi nih khua a hun ka ruahter ngaingai.\nA hlei in, India ah 2003 hrawng ah fakpi in an rak buaipi mi Tikham (Dam) kong hi a rak si. India Biacaihnak zung sang bik (Supreme Court) nih ‘Narmada Tiva’ an rak khammi a san chap dingmi kong a rak khenkhammi le a rak buaibainak nih khua a rak ka ruahter ngaingai. Dam (Tikham) tiah chimrel le cangka in, a hmete a si ko lai nain, ka mithlam ah a rak cuangmi cu Nawi Dam (Nawi Tikham) hi a rak si.\nSianginn ka kai lio ah ka rak ruahmi cu Hakha i ‘Nawi Dam’ an timhtuahmi hi zei dirhmun dah a phanh cang hnga timi ka ruat theo. A tha taktak hnga maw? Cun, hi a um bal lomi thil sining, Tlarpang (pe 6,000) cung a sannak ahhin Ti khonmi nih zeidah a chuahpi khawh. Pawngkam a hnur suang lai maw? Mizapi caah zeitlukdah that hnemnak a chuahpi lai? Cun, Hakha hi a kihter deuh lai maw? A lum ter deuh lai? tbk. ruah ding tete a rak tam liangluang mi a si.\nCucu, Thawngpang sau nawn a daih hnu, kum 10 tluk a rauh than hnu ah, Nawi Dam timi thawngpang a hun leng than. Hakha sang thar samhmi hmunhma zong Nawi Dam nih a khuh dingmi ah a tel kho men an ti ruang ah hmun zei maw zat cu an let than.\nHika ah relnak: ‘Nawi Tikham’ tuah ding an tharchuah: Mi cheukhat lung awtawm in an um\nA hlan lio, an rak timhtuahmi ‘Nawi Dam’ a tlamtlinlonak a ruang tampi ka hngal lo. Kan ngakchiat lio a rak si caah a si men lai. Nain, ka lungthin tein cun kan fimthiamnak le sining nih a tlin rih lomi cu a tuah lo zong ah a tha ko tihi ka ruahnak cu a rak si. A hlei khun in, tuchan holh cun, pawngkam thilsining zohchihnak (environmental impact assessment) le minung sining zohchihnak (social impact assessment) hi a um hnga maw? Cucun, a Dam sak lila hi tha tein kan thiamnak nih a tlin hnga maw timi hi a si.\nA raung cu, Tikham a bohmi, a rawkralmi tampi a um theo. Vawilei hmun tampi ah hmuh khawh a si. Cucu, a ruang tampi ruang ah a si ko lai nain, lihnih ruang ahhin Tikham hi a rawkral timi hi a um theo. Cucaah, Lihnih a voi a tam chin lengmangmi Chin ramkulh ahhin tikham kong cu fak deuh in ruah a hau ko rua.\nCun, a hlei khun in atulio ah hun buaipi thanmi ‘Nawi Dam’ cu Hakha caah thil tha tampi an timh liangluang ko lai dah. Nain, an chim bikmi cu Hakha dawhnak ding caah tihi biakhi ah a tel lengmangmi a si. A dang thanchonak le bawmchantu ding caah tiah chimrelmi vialte hi a tha mi lawngte an si kho men. Asinain, “Hakha Dawhtertu” timi dawhnak in chimrel a si ahcun, ruahnak a dang liangluang kho men. A ruang cu Dawhnak timi cu sersiam chommi a hmunhma ah silo in, a hmutu le zohtu cung ah a hngatmi a si. Dawh kan timi a dang liangluang kho men. Cucaah, kokek sining tein a duhmi le a dawhter mi um a si lai bang, serchommi ‘Tikham’ in a dawhtermi zong cu um a si ko hnga.\nHi Nawi Tikham nih hin zeitlukdah mizapi caah thathnemnak a chuahpi lai? Cun, thil tha lo le tihnung in thinphang dirhmun a si hnga maw tbk. tiang tha tein zohfel dih a tha hnga. Dawhnak sawh men silo in, hmailei caah ‘Dinti’ le ‘Electricity’ mei caah an ti, a tha tuk ko hnga.\nAsinain, kum pi kum 5/6 chung ah lim kho lo in, chiahmi ‘Timit Dinti’ bang a si sual lai timi bel cun phan a um hringhran. A karlak ah a hmunhma lila kha pumpak miaknak ah a cang sual lai ti zong phan a um chinchin. Tiva lawng kham sawhsawh i santlaihter lo. Kokek sining hrawh sawhsawh khi a si sual hui hnga maw?\nA hlei in Nawi tiva cu khawika in dah rak luangmi a si timi cu Hakha khuasa nih cun hngalh dihmi a si ko. Hakha Dawrthar le Cawbuk sang i, kan inntaw in a luangmi a fonhmi a si; Khahrualva, Lungthava, Tivapi, a tulio Hakha hmunthur hlonhnak Fadeuva le Sacuanva hna a fonhmi a si. Thal ah cun, luti zong a luang ti lomi a si. Nain, khuapi in a thur hnawmi a luannak a si cu al awk a tha lo. Dinti bel cu hei thianh awk zong a tha kho men.\nA zei poah a si ah, ahohmanh nih miphun, khua le ram, fingtlang le thingram cu kan dawt dih. Kan dawt ning bel a dang liangluang kho men. Cun, Hakha khualipi zong kan dawt dih, thangcho seh ti zong kan duh dihmi a si. Cucu al awk a tha lo. Nain, kan dawt ning bel a dang kho men. Atu bantuk kan dirhmun ahhin cun a thatnak lei silo in, a rawhralnak lei ah kan kal sual lai timi tuhi ka phanmi cu a si. Pawngkam zohkhennak, Tikham (Dam) tbk. ah thiamsang ka si hrim lo. Ka hmuhning te ka langhtermi khi a si ko.\nA ruang cu a luan ciami sining zoh tik ah, cozah uktu upa thengtheng lawng silo in, khuanu/pa kan timi dirhmun zong hi hun zohfel than ka duh. An lung a rual lo i, an dirhmun a khat lomi in thil an kalpi chung poahpoah cu thil tha hi a chuak lai tiah ka ruat lo. Atulio kan dirhmun, Cozah nih a dawt deuhmi Khuanu/pa phukhat, amah tein a thimmi khuanu/pa phu khat, cun, Ralkap chan in mizapi dirkamhnak he a rak cawlcangmi khuanu/pa phu khat timi dirhmun in Hakha khua hmai kan norpi ahcun, thil tha chuah lo kan fawite.\nKan nu le kan pa nih, nan kan ruahpiak ngaingai a hau! Mah pumpak min a tang sawhsawh dingmi (Legacy) caah riantuan le cawlcangh cu ngol cang ulaw a tha tuk hnga. Cucu ka tuah, cucu a tuah, cucu an tuah timi ahcun, kan pale nih rak kan buaipi tihlah ulaw a tha tuk hnga. Kan pale nih siaherhnak nganpi he nan tuahmi le nan rian cung ah kan in upat ko hna. Siaherhnak he nan tuah timi zong kan i fiangmi a tampi an um ko. Nain, ahohmanh nih fial lo khuapi thatnak caah le dawhnak caah ka tuah ko timi tlaih sawhsawh men in cun tlamtlingmi ruahnak a si men hnga lo.\nCucaah, ‘Hakha i Nawi Dam’ hi mizapi kan caah a tha dingmi a si ko ahcun, aho nih nan tuah zong ah siseh, aho nih na tuah zong ah siseh tlam a rak tling te ko lai. Asinain, mizapi kan caah a tha dingmi a si lem lo ahcun, Hakha khualipi i a Dawhnak a simi “Nawl Neel” cu hitin vawlei dongh tiang a rak hmunte ko lai timi ruahchannak he…\nHi hmuhning tialmi capar chung ah ruahnak langhtermi le cawnpiaktu min charmi Saya Cungte (Rev. Ni Cung Thang) pumpak hursuannak pakhat hmanh a um lo~ Catialtu Salai SH Lian\nBiakilh: Hi capar cu catialtu Salai SH Lian i pumpak hmuhning in tialmi a si. The Chinland Post ruahnak le dirpi mi a si lo. The Chinland Post ah pumpak ruahnak le hmuhning zalong tein rak tial ve. ~ Editor\nNext 2020 Thimnak Khaikam Peng Ah Innchungkhar 683 Chung in Thimfung Thla Kho Minung 2318 An Um


Vawleicung ah ahmasabik leirian atuanmi hna i an ram (or) Abu Hureyra\nHomeTHEIHTLEIVawleicung ah ahmasabik leirian atuanmi hna i an ram (or) Abu Hureyra\nVawleicung tuanbia lei mifimthiam hna nih an rak chim mi ah cun vawleicung ah a rak um mi minung hna hi hmun hmun (6) in an rak i then hna i cu ti cun hmunkip kakip ah an rak ti thek dih tiah an rak ti. Cuu hmunhma pa (6) cu minung hna i kan nunphung a hram a rak i thawk hmasabik nak a si tiah an rak ti. Cu hmunhma lak ah cun hmunhma pa (2) hi Nichuah lei ram laifang hmunhma pawl hi an rak sii, cun a dang hmuhma pa (2) hi Asia ram le a tangmi hmunhma pa (2) hi America States pi ah a um tiah theih asi.\nNichuah lei ram ramlaifang hmuhma pawl i a rak um mi miphun hna i an nungphung a rak i thawk nak hmunhma pa (2) hi ciinthlak nak ding caah vawlei a rak that nak vawlei a rak vuar nak a rak si i Fertile Crescent ram tiah an rak tii. Fertile timi cu vawlei thatnak hmun ti asi i Crescent timi cu thlapa samthihkuang ti asi. Vawlei that nak hmun thlapa samthihkuang he a lomi hmunhma ti duh nak a si lai cuu. Cu thlapa samthihkuang he a lomi hmunhma pi i a rak um mi hna cu tuchan i Iraq ram, Turkey ram, Iran ram, Serie A ram, Lebanon ram, Israel ram, Palestine ram, Jordan ram le Egypt ram pawl hi an rak si.\nArab ram vawlei fonghleipi i a hmet nak lei in rilicung in rilikam vialte le Persian Gulf timi Persian rilipi a kuaih nak tiang hi Fertile Crescent ram chung ah a rak i tel i vawleicung tuanbia ah minthang asi mi Mesopotamia, Gobekil Tepe le Jericho ram tiang hi an rak i tel. Lung Chan a donghlei (Neolithic) a rak phak hnu ah cun cuka hmunhma i a rak ummi miphun hna cu duhsah duhsah an nun a rak i thleng i ramveih i pawcawm nak in ciinthlak lei asimi lothlah, leirian tuan nak lei tu in hin pawcam nak hii an rak tuah deuh hna.\nFertile Crescent ram i a biapibik asi nak hmunhma cu Abu Hureyra tiah rak theih mi cuka hmunhma i um mi hna nih Tell tiah an rak auh mi minung hna nih an rak sak mi tlang a niam nawn mi cung ah a rak um. Abu Hureyra hi Serie A ram thlanglei i Euphrates timi tlang karlak hmunhma ah a rak um. Cu Tell (Abu Hureyra) pi ah cun a luanciami khum thong tampi lio tein an rak sakmi a rak ngan taktak mi inlo a rawkral mipawl an rak um rih i Lung Chan lio i miphun hna hi a thong lengin cuka hmunhma i an rak umko timi a fian nak an nehnang zong hi tampi rak hmuh khawh a rak si. Tu ah cun Tell (Abu Hureyra) pi hi meter (8) tiang hrawng lawng a sang cang i a pawngkam i Assad timi tibual nganpi chung ah hin a rak pilcang.\nAbu Hureyra timi vawleicung tuanbia ah rak chiah mi hmunhma pakhat telawng hi hlanchan tuanbia hlethlai nak lei i mifimtham hna nih Abu Hureyra (1) le Abu Hureyra (2) timi khua caan a rak i thlau ning in min an rak bunh hna. Cuu hmunhma pawl i an kum cuu cu Chronology ( caan kong tuaktan cawnnak) lei mifimthiam hna nih a luanciami kum (13000) in kum (9000) karlak hi asi lai tiah an rak tii.\nAbu Hureyra (1) hmunhma i a rak um mi hna hi Epipaleolithic chan lio i miphun pawl an rak si thiah rak theih asi i an zaapi te hin hmunkhat ah i fonh in ram rak riah hi an rak hmang tawn. Abu Hureyra (2) hmunhma tu cu Neolithic thiah rak theih mi Lung Chan a rak dongnak lei miphun pawl an rak si i ciinthlak lei in bawcawm nak caah riantuan mi hii an rak um pah cang tiah tuanbia ah hin rak hmuh khawh asi. Atam deuh hi a hlan i hmunkhat ah ramveih hmang mi an rak si ve ko na in duhsah duhsah in nun ziaza dawh le an rak pah i ciinthlak lei rian a tuammi lei ah an hungtla.\nCu ruang ah cun Abu Hureyra ram i a rak um mi leirian rak tuan mi hna hi vawleicung ah a hmasabik leirian tuan mi an si lai tiah an rak tii. Ramveih in paw acwam mi an rak si nak in lothlo, leirian tuan in bawcawm hram an rak i thawk lio hi Younger Dryas Period tiah rak theih mi a luan ciami kum (12900) in kum (11700) karlak lio i vawleicung ah horha hlum nganpipi an rak tii i an rak luan lio caan he an rak i tong khomen tiah mifimthiam hna nih an rak tii i a hmasabik an rak cin mi facang hi (ရိုင်းဂျုံ) asi tiah an rak tii.\nKhuate bantuk asimi Abu Hureyra hmunhma ah cun thetse lung pawl rak cawh in inn an rak sak mi thlam fatete pawl an rak um i thlam cih nak ah an rak hman mi hi thing dong pawl le phiang kung pawl an rak si i thlam kip ah hin sa hring, nga hring pawl rak khon nak caah vawlei tang ah innkhan zong hi an rak tuah chih fawn.\nKhuami pawl hna hi ramveih le nga tleih leng ah saram nganmi an rak hmuh ah cun hmunkhat ah i fonh in sa rak dawi hi an rak hmang tawn. Abu Hureyra khua i nikhua can ning ah cun thal caan a rak phak poh ah hin athong leng asimi Gaze timi meheh pawl hi cuka hmunhma cu rak pal in kum fatin te hmunhma an rak i thial ruang ah khuami hna tirawl tampi an rak ngeih nak hi a rak sii. Cu bantuk in tirawl tampi an rak ngeih ruang ah cun Abu Hureyra khua ah umhmun khuarmi an rak tamkhun nak hi a rak sive. Saram an rak thah mi hna i an pawh pawl hi an rak khon ve i a sa tu hi cu nitlang ah an rak car hna cun mei zong in an rak car fawn hna i caan saupi anguh dingtiang in an rak tuah hna. Cun mah chan lio i miphun hna hi (ဂျုံ, ရိုင်းဂျုံ) timi le tisik anhnah pawl hi an rak cin i an rak ei hna tiah an tuanbia ah hin rak hmuh khawh asi.\nAluan ciami kum (12800-11500) karlak lio i Younger Dryas timi khuasik thla lio ah Abu Hureyra miphun hna an ciinthlak pawl cu horha nganpipi a rak tit ruang ah horha tii nih a rak hrawh piak hna bantuk in kumfate a thial langmang vemi Gaze meheh pawl i an lam zong hii a rak i dang thluahmah ve.Mah ruang ah cun Abu Hureyra khua i a rak um mi miphun hna cu an i thial pah thluahmah ve i kum thong leng an rak um nak Abu Hureyra rampi cu a rak rawk dih.\nCuka hmunhma an rak chuahtak lio ah cun Abu Hureyra miphun hna hi ciinthlak lei an rak thiamtuk cang i thingthei kung, tisik anhnah pawl hi zeitin ciin ah dah a that ti hi an rak i fiangtuk cang hna. Kum (1000) hrawng a hun roh hnu ah cun pupa sin in ciinthlak lei a rak thiam mi miphun hna cu Abu Hureyra hmunhma ah cun an kiar than i umhmun an rak khuar than hna. Cu caan lio ah cun Abu Hureyra hmun i khuacaan cu a rak tha tuk cang i kokek harnak zong a rak um tuk tilo ruang ah leirian, lorian pawl cu an rak tuan than hna i ciinthlak tampi an rak tuah kho than hna.\nAhlan ah ramvai an rak siko nain lothlo, leirian lei tu a rak tuan than mi hna Abu Hureyra miphun hna i an sining cu tuanbia lei mifimthiam hna nih an rak hlethlai mi ah ဂျုံfacang cii, muyo facang cii, peni cii pawl hi tatte ah tha ten an rak hmuh khawh rih mi hi a rak si. Culawng sirih loin Abu Hureyra hmun i vawlei an rak cawh nak ah an rak hmuh mi minung pumsa lung ah a rak i cangmi an haa pawl an rak lehla mi zong in cuka hmunhma i a rak ummi miphun hna hi mei in rawl an rak chumh i an rak ei veko timi zong hi an rak theih khawh rih mi a rak si.\nCuleng ah an rak hmuh chap rih mi minung pumsa lung ah a rak i cangmi pawl ah hin caan saupi rian an rak tuan nak kong, facang rialnak lung in caan saupipi facang an rak rialnak kong, thilrit pipi zong hmunkhat le hmunkhat ah kum fate an rak i thial poh ah an rak i putpeng timi hmattan pawl ruang zong ah hin Abu Hureyra hmunhma hi vawleicung ah a hmasabik leirian a rak tuanmi hna an sii timi hi fiangdeuh in a rak langtar chinchin.\nAbu Hureyra timi hmunhma hi (1970) kum lio ah Tabqa timi tidil tuah nak ding caah Assad tibualpi cu khawntreak a tleihmi conpany nih vawlei an rak cawh nak ah an rak hmuh i cu hnu cun an tuambia hi an rak hlethlai khawh mi hi arak si. Tinih a phum cangmi Abu Hureyra hmunhma pi cu (1975) hlan deuh te ah tuanbia lei mifimthiam hna nih Abu Hureyra hmunhma i an nehnang, an thilrii, tuanbia ah chiah awk a thami thil vialte cu tha ten an rak khomhsuat khawh dihmeh hna. Abu Hureyra hmunhma he pehtlai in tuanbia ah an rak chiah mi thilri tampi cu Serie A ram Aleppo khua i ummi thil hlun chiahnak inn (အမျိုးသားပြတိုက်) ah tutiang zongah hin mipi nih zoh khawh ding in a chiah pengko tiah rak theih asi.


Trump Te Party A Si Vemi, Nebraska State Senator Ben Sasse Zong Nih Trump Cu Fak Ngai In A Tongh Ko – The Cherry Par\nTrump Te Party A Si Vemi, Nebraska State Senator Ben Sasse Zong Nih Trump Cu Fak Ngai In A Tongh Ko\nDecember 31, 2020 Cherry News\nTrump te party a si vemi, Nebraska state senator Ben Sasse zongnih Trump cu fak ngai in a tongh ko, Republican party an si veve nan. Trump le a minung pawl nih January ni 6 i Congress nih electoral vote rel ding le fehter ding kongah buainak le dohdalnak kan tuah lai an timi cu a doh hna i a soisel hna. A timi cu Trump nih Biden thim a sinak a dohmi le a pom lomi hi phaisa a kawlnak a si a ti rih. A chim rihmi cu Trump le a mi pawl nih Biden thim a sinak an doh lengmang mi cu “mei” he lente an i celh a si a ti rih. Mah an tuahmi hi ttih a nungtukmi timhtuahnak a si a ti rih fawn.\nTrump te nih thimnak an pom lomi le an dohdalmi nih zeihmanh thlennak a chuahpi hlei lai lo a ti. A chimmi dang a tam ngai. Trump le a minung tlawmpal nih January ni 6 le ni 20 ah harnak, buainak, le hnahnawhnak an tuah ahcun Biden US president a ttuan hnuah Trump hi harnak a phun2 a tong te lai. Cei tein teirul an cham te lai. Dai tein um seh law a thiam deuh hnga. Laipawl tamdeuh nih Pathian thimmi le hmanmi an timi cu buainak, hnahnawhnak, le harnak tuah le chuahpi lawng a thiam ko ne hi. Bawi Zisuh cu remnak, daihnak, ruahchannak, dawtnak, ngaihthiamnak, toidornak, lungsaunak, dinnak, nunnemnak, le luatnak a phurtu, a sertu, le a chuahpitu a si nan mu. Trump bantuk thinlung put le ziaza a neimi ttanh le dirpi zonghi pialsual/kalsual phunkhat a si ve ka ti keicu.\nRelchap, Party le thimnak ah a cuhmi minung kan ttanhning cio aruang theih awk. Atu tan US thimnak cu miphun dang le Laimi telh in atu tiang buai lulh cio a si rih ko. Aruang cu Trump nih ka sung cang a ti duh lo, tei a fahsak. Mah zawn ahhin Trump hi Laithluak Lai ruahnak a neimi a lo ve. Khrihfa biaknak cu a ttanhter ngaimi le a dawtter ngaimi a lo nan US mipi nih an thimmi Biden cu buai hnawh a timh cang. Buainak fak piin chuahpi a tim cang. Bible nih a kan cawnpiakmi cu vawlei cungah daihnak le remnak le dawtnak a phurtu le a dirpi tu siding lawng a kan cawnpiak. Atu tan US thimnak hi buaiphu ngai a si ko. Aruang cu atu kan buaimi pawl hi Khrihfa kan biaknak le cawnpiaknak he tampi pehtlaihnak a neih ruangah a si. Refugee lak kongah kan buai lem lo I sipuazi kong zongah kan buai lem lo. Fimcawnnak le ngandamnak kong zongah kan buai lem lo. Foodstamp a ei lengmang mi Laipawl zong foodstamp kongah an buai lem lo.\nKan buaimi cu neihkhat umh, nauhrawh, Trump cu Khrihfa ttha a si lo pin ah a policy le a kalpi mi hi Khrihfa cawnpiaknak he a kalh, Biden nunzia dawh le a lungput le a policy cu Bible cawnpiaknak he a kaih/a tlak ti pawl ah kan buaimi hi a si. Adang zong tampi a um ko lai. A poi ngaimi pakhat cu Trump a dirpi tu pawl nih hin Biden a ttanhtu pawl cu nu le nu, pa le pa umh nan lungtling ve I nauhrawh zong nan hna a tla ve tiah nan kan ruahmi hi a si. Mah ruahnak nan neihmi cu za ah za nan palh. A takte cun Biden a ttanhmi pawl nih hin neihkhat umh (same-sex marriage) hi kan pom hlei ve lo. Nauhrawh (abortion) zong kan pom hlei lo. Biden kan duhnak le kan ttanhnak aruang tampi a um ve ko. Democratic party kan ttanhnak a ruang tampi a um ve ko. Biden a ttanhtu pawl karlak zongah kan ttanhning le kan duhning aruang a dang cio rih ko lai. Politics ahcun kan ttanhmi hna party le minung I an policy le an manifesto poah khi kan pom dih/kan duh dih/ kan lungtling dih tinak a si hlei lo. Party le minung cu Pathian an si lo tikah chambaunak tampi an nei cio ko hna lai.\nPu Trump a duh lotu pawl nih a policy le a ziaza, a lungput le a thiltuahmi pawl hi kan duh lo I Khrihfa biaknak le cawnpiaknak he zong a kalh bak kan ti. Amah Trump kongcu a dang tein ka rak ttial tthan te lai. “Trump bantuk lungput le ziaza a neimi Pathian nih a thim bel hna lo” ti tlangtar in ka rak ttial te lai. Biden a ttanhtu le a duhtu pawl karlak zongah I dannak a um cio ko lai. Biden le Democratic party cu an ruahnak a kau I miphun kip dawtnak an nei. Misifak miharsa bawmh an duh. An nun a nem fawn. Mipem le Refugee zawn zong an ruat fawn. Ramdang he I pehtlaihnak ah remnak le daihnak an duh. Raldoh an duh lo. Buainak a um tik zongah cabuai cungah I ceihtti an duh. Biaknak dang zong an upat fawn. Minung le miphun kip hi Pathian muisam in sermi kan si zia an I fiang tuk. Nu le nu, pa le pa umh cu President hlun Obama nih a fehtermi a si. Democratic party nih fehter mi zong a si lo I an policy zong a si fawn lo. Nu le nu, pa le pa umh hi Biden he a san lo/a pehtlai lo. Obama nih a fehter cangmi cu Trump zong nih a hrawk kho hlei lo. Obama le Trump, US president an ttuan hlan piin nu le nu, pa le pa umh cu a rak um diam cang/a ummi an rak tamtuk cang tihi philh hlah u sih.\nTrump zongnih neihkhat umh hi a do kho hlei lo I a hrawk kho hlei lo. Kawlram hmanh ah nu le nu, pa le pa a ummi le a duhmi an tam ngai cang khi, kan cozah nih a pom lo nan. Nauhrawh balte cu Democratic party an cohlan ko nan Republican party nih cun an duh ve lo/an pom ve lo. Nan Trump a ttuan chung zongah nau a thatmi an um thiamthiam ko. A tlang piin Republican party hi raldoh duhmi an si. Raldoh le nauhrawh cu an ttha veve lo. Nan nauhrawhnak in raldoh cu tamtuk in a ttha lo deuh ti khawh a si. Raldohnak ah phaisa tamtuk a dih I ralkap tamtuk an thi. A thimi chungkhar nih ngaihchiatnak le lungfahnak an tuar. An va tukmi ram nih rawhralnak tamtuk an ton. Refugee an karh. Minung tamtuk nunnak a liam. Raldohnak ruangah sifahnak a chuak. Raldoh ruangah hngakchia thinlung put a rawk dih. Raldoh ruangah sianginn zong an kai kho ti lo. Raldohnak nih thil ttha lo tampi a phun2 a chuahpi. Bible zong nih mi nunnak lak le mithah cu a duh lo. US ahhin Democratic party si hna seh Republican party sihna seh a ttanh I a dirpi tu vialte hna hi a tambik cu Khrihfa lawngte kan si ko hna. Atak te cun US ram ahhin Republican party nak in Democratic party a ttanh deuhmi le a dirpi deuhmi milu an tamdeuh. Billionaire mirum, minta mintami, hlasak thiam, university tamdeuh, mifim minthang, biaknak hruaitu upa, mipem le refugee lak zongah a milu cun Democratic party a ttanhtu an tamdeuh zungzal ti khawh a si.\nMah nunnak ah Khrihfa sinak hmuh awk um lem ttung lo I lenglei lawng in Khrihfa biaknak ttanh ngai zonghi pialsual/kalsual phunkhat a si ve. Kanmah nih kan tuah lomi sualnak pakhat te fak piin doh I sualdang vialte hehtiah tuah fawn cu a tlamtling lomi/a chambau ngaimi Khrihfa dirhmun a si. Trump ttanhtu tampi nih nan I ruahnak ahcun Trump nan ttanh thawng in Khrihfa ttha deuh le piangthar deuh kan si nan I ti men lai. Nan nan rak si hlei nemmam lo. Atak te cun mah nunnak ah Khrihfa nun ziaza dawh um hleng ttung lo I a ttanh lawng hi ttanh hi a phungcaang men Khrihfa pawl le a min men Khrihfa le Khrihfa thathu pawl riandeuh a si. Trump ttanhtu pawl nih Bible nan relning le nan I fiang ninghi nan palh. Trump a ttanhmi Khrihfa pawl hi ruahnak bituk in a kalmi nan si, Khrihfa biaknak le cawnpiaknak I a muisam le a sullam nan hrawh I nan bitter tuk.\nBiden le Democratic party a ttanhtu pawl cu kan ruahnak a kau deuh I Khrihfa biaknak le cawnpiaknak hi kaupi in kan kalpi a tak zong in kan nunnak ah kan hmang/a muisam le a sullam zong kan dawhter. Bible nih Khrihfa a ttanhmi le a dawmi lawng nan dawt hna lai a tinak a um lo. Khrihfa mi ca I rian a ttuanmi lawng ttanh ding le dawt ding ti zong a kan cawnpiak fawn lo. Atak te cun Bawi Jesuh nih kan ral dawt ding a kan fial lehlam. Kan ral caah thilttha tuah ding tuk a kan cawnpiak. Trump ttanhtu pawl nan ruahnak le nan duhnak cu Khrihfa mi lawng hmunkhat I um I Khrihfa a si lomi poah hmundang te um ding tiphun khi nan saduhthah a si. Cu bantuk ruahnak cu Bawi Jesuh I a mission rian zong a si lo. Khrihfa a si lomi nih zeitluk an tuar zongah kan zei a poi lo tiphun khi nan ruahnak a si. Kanmah kan him ahcun a za tiphun. Trump le a ttanhtu pawl nih nu le nu, pa le pa umh, le nauhrawh hi nan do kho hlei lo I nan zorter kho hlei lo. A dohdan zong nan thiam fawn lo.\nZu, neihkhat umh, ritthaisii ti bantuk pawl hi tlau ko in dohkhawh phun an si lo. A luancia kum 1920-1930 hrawngah, US ram ah biatak tein zu an rak doh nan nihin ah zoh ko uh law US ram ah zu dawr a tamning le zuding mi an tamning hi nan I fiang ko lai. Mah lioah inn pakhat an rak sakmi le bang cu atang dot ah zu thuhnak/chiahnak khan an ser I mah ka cun zu thawl tamtuk an thuh hna. Mah cu naite lawngah an hmuh (VOA Burmese News: 12/29/2020). Mizo kan unau zongnih ritthaisii le zu hehtiah an doh len nan zeihmanh a hlei lo/amah ningkel a siko. Ritthaisii an dohnak ah an YMA zong nih minung tiang an thah hna. Nan, zu le ritthaisii cu zorlei a panh hlei lo Mizoram ah. Nawlneihnak le thazaang hmang in mah bantuk thilttha lo le sualnak hi doh khawh an si lo timi hi Khrihfa tampi nih nan I fiang tawn lo. Ka ttial te lai tiah ka ruahmi cu “Trump ttanhtu Khrihfa pawl nih sualnak dohdan an I palh/sualnak doh ningcang an thiam lo/sualnak an doh ninghi Bible he a kalh” ti hi a si.\nTrump nih Khrihfa a kan dawt I a kan dirpi nan ti ruangah nan ttanhmi nih khin US Khrihfa pawl caah zeital a miak le a tthathnemnak a chuahpi mi a um maw in ti hna uh sih law zei ngai chim ding nan nei lai lo/nan thei lai lo, a fiang ko. Trump nan ttanhnak ruangah nan Khrihfa nun ziaza a rawk dih cang. Nu le nu, pa le pa umh, le nauhrawh kan doh nan tinak ah sualnak ngan a dang tamtuk nan tuah cang. Mittanh dan zong nan thiam fawn lo. Trump ttanhtu pawl tamdeuh cu Trump nan ttanhning phun hi zoh tik ah ISIS misual pawl nih Muslim ram kan dirh lai an ti bantuk phun he a lo/a khat bak. Trump a ttanhtu pawl nih cun Khrihfa ca le US ram ca lawng in nan ruat lai nan Biden a ttanhtu pawl nih cun vawlei cung pumpi zate ca le biaknak kip ca ruat in kan ttanh lai. Bawi Jesuh I a kan cahtak bantuk in miphun kip kha Bawi Zisuh hnuzultu ah ser kan timh hna I vawlei cung khua zakip ah Pathian tehte ttha si kan I tim/kan si fawn.\nTrump nih Khrihfa caah a tuahmi cu US embassy cu Jerusalem khuapi ah a tthial I Jerusalem cu Israel ram khualipi ah a fehter I cu lawng cu a tuah khawhmi a si ko. Mahcu Pathian duhnak he a kalh. Pathian le Khrihfa caah santlaihnak zong a nei hlei lo. Zei ngai santlaihnak a um hlei lo ti khawh a si. Trump nih hi hnu US president kum 30/40 hmanh ttuan seh law nu le nu, pa le pa umh, le nauhrawh zong a zorter kho hlei lai lo. Amah ning si ko lai. Aruang cu Trump le a ttanhtu Khrihfa pawl nih sualnak dohdan nan thiam lo. Bible nan rel tthan I Bawi Zisuh nih sualnak a dohning cang zong nan rel tthan a hau lai. A biapi mi cu kanmah nih kan tuah lo kha a biapi ko I kan pawngkam a ummi pawl zong kha tuah lo ding in kan cawnpiak hna ding kha a biapi mi asi ko. Khrihfa mi nih cozah le uktu/ram hruaitu hmang in sualnak doh phung a si lo. Kum 2021 nih a chuahpi dingmi daihnak, remnak, dinnak, luatnak, ruahchannak, le dawtnak vialte nan cungah um ko seh! Amen. Credit: Saya Van Tum\n← Trump Le Melania Trump Cu Caan Zeimawzat Lakin Florida Ah An Um\nSangau Khuabawi Pa Nih Kyaw Kyaw Nu Bia Lehnak A Vun Tuah Mi Hi →\nSalai Ceu Bik Thawng; Ral tei a duhmi nih CDF dirpi le hmaizah a herh!\nCDF biakhiahmi le thil tuahmi ah bia a el ngam ding le nawl a pe ngam ding dirhmun kan um hna lo!\nEven. Tluang Lian; Prime Minister A Thar A Hung Chuakmi Hi Hmelchunhnak Tha Ngai A Si!\n𝐌𝐢𝐫𝐚𝐜𝐥𝐞 -𝐓𝐡𝐚𝐰𝐧𝐠 𝐓𝐡𝐚; Kan Pathian Min Ka Thangthat!


US caah thinphang dai lo si cang Joe Biden nih zeihmanh a chim ngam rih lo – Chin World News Evening\nNorth Korea-North Korea President Kim Jong Un nih an party tonbiaruahnak (meeting) an ngeih lioah an ram caah ralngan bikmi cu US hi a si tiah a chim i, Nuclear ralthuam zong an ram nih a ser ṭhan dingin timtuahnak an ngei ṭhan tiah a chim chap fawn.\nNaite ahkhan US President caah thimmi Joe Biden nih Kim Jong Un cu soiselnak bia a chim i hi ruangah Kim Jong Un nih atu bantukin bia a chimnak hi a si lai ti zumh a si. Naite i meeting an ṭhut lioah khan Kim Jong Un nih an ram nih Foreign political activity dangdang biapi a chiahnak le anmah nih Nuclear ralthuam zong zoh ṭhan dingin an chim tiah Korean Central News Agency nih cun a taar.\n“US ahhin ahopaoh nih uk sehlaw, US nih North Korea a zoh ning cu a dang hlei lai lo. Cu ruangah US hi kan ram caah ral ngan bik pakhat a si i, Nuclear ralthuam zong kan ser ṭhan thluahmah lai,”tiah Kim Jong Un nih cun a chim.\nMulti-warhead missile, underwater-launched nuclear missiles, Solid-fueled long-range missiles le Spy satellites i cawlcanghning zong meeting ahhin an iruah caih chih hna ti a si. Kim Jong Un biachimmi zong atu tiang cu US nih a let rih lo i Biden Campaign biaphuangtu nih hi konglam an halnak hi lehnak a tuah rih hna lo. North Korea nih nuclear ralthuam 6o a ngeih.


Halkha Covid-19 Kan Far Le An Khuami Caah Bawmhnak An Tuahmi Tam Taktak A Chuak Cang – Chin World News Evening\nMay 3, 2020 Salai Van Chin News\nAtu lio thawngpang cu aho cio paoh nih theih dih cio a si. Covid-19 pulrai zawtnak nih ramkip a culh dih ngawt. Hi zawtnak hi thiamsang hna nih an chimphuanning ah cun, Mino thazaang a ṭhawngmi hna caah cun cu tlukpi in ṭihnung ding a si lo tiah an chim i a tongmi cheukhat zong nih cutlukpi in ṭihnung a si lo tiah an chim ve.\nChim ka duh bikmi cu cu zawtnak nih cun vawlepi nih lungrethei riangmang in le ram uk van sang lengmang in a chiah cio hna. Cu lioah Chin khualipi Halkha zongah a hung phan ve. I Halkha a ngeimi hi kum note a si i atu tiang ah cun amah zong zeihmanh harsatnak a ngei lo. A ngandamnak a ṭhat lio te a si. Cun hi zawtnak hi a ngeih hi Kawlram ngandamnak zung nih a ngei ko tiah thanhnak an tuah hnuah atu bantukin Halkha sizungah an chiah hi a si.\nCu Covid-19 ngeimi kan naunu le Halkha Quarantine ah chiahmi an khuami hna caah tiin Australia, Melbourne khuasa mi Laimi tampi kan theih ciomi Olivia Nu Cinzah ṭhihruainak in Covid-19 positive a simi Halkha sizungah an zohkhenh liomi kan fa kan nau caah tiin bawmhnak an tuah piak. Lawmh a um tuk hringhran. Cu Olivia Nu Cinzah ṭhihruainak in bawmhnak an tuahmi cu a dihlak in $840 a chuak cang. Thawngpang upadate um cun a si khawh chungin upadate kan rak tuah ṭhan te lai.\nBawmhnaktuahtu hmurka: Tutan Halkha Co-19 Zawtnak ruangah bawmhnak nanpek mi hi Mizaw calawng si lai lo , Tiphul khuami Halkha ah An Erhmi hna chungah Tar kum 80 le Hngakchia kum 1 tiangin an itel caah Tiphul khua mi he kan cheuh hna lai Tawlrel tu kei mah nawlin katuahmi asi lo $$ atho tu nawlhal hnu ah katimhtuah mi si. Dawtnak le zawnruah nak he $ ape mi nan dihlak cungah Pathian Thluachuah nak le hnangam daihnak tlung ko seh! Tuzan chung hrimah tampi in raktho rih ulaw kan ilawm tuk ko hnga.\nCun, hi lawng hi a si hrimhrim loh Olive Nu Cinzah ṭhihruainak ṭhiamṭhiam in Paletwa kan unau caah bawmhnak zong a tuah chih i atu hi zeimawzat an hmuh cang. Atu bantukin miphun hawi hna dawtnak le zawnruahnak lungput he hi bantuk tiangtiang a tuahmi hi zohchun tlak taktak a si. Philh ṭha hrimhrim lomi tuanbia pakhat a si. Cu Paletwa bawmhnak caah an hmuhmi hi Biareithlep (May) 1 tiangah $11,710 an hmuh cang. Bawmhnaktu siseh, a petu nan dihlak cungah Bawipa nih a let za in thluachuahnak in pe ko hna seh!


Vice President Pu Henry Van Ṭhio Nih Thantlang Khua Caah A Kan Phurhmi Thawngpang Ṭha Taktak – Chin World News Evening\nBy Ram Khar |Vice President Pu Henry Van Thio nih Thantlang khua ca ah a kan phurh mi thawng pang ttha tak tak| A Tutan Kanram Vice President Pu Henry Van Ṭhio Chinram , Chaklei a kan tlawn cu Thantlang khua caah cun thawngṭha taktak Lunglomhnak ngan taktak a kan phurh. Amah kan Pa, Pu Henry Van Ṭhio he a rak kan tlawng mihna cu, Ramkomh fimcawnnak lei Vun Ci le Vun Ci Zung dang in, Deputy Minister minung 3, Director General minung 3, Deputy Director minung 1 le Permanent Secretary minung 2 hna an si.\nLunglomhnak: 1. Thantlang khua chung Pawhte rawn ah Sak cuahmah lio mi GTHS (Government Tecnical High School) Siang inn cu a ra laimi 2021-2022 Cacawn Kum ah On khawh ding in timh tuah lio pi a si . Hi GTHS Siang inn hmanh kan ong rih lo nain Vice President Pu Henry Van Ṭhio Thawng le Fim cawn nak lei Ramkomh VunCi a si mi Dr. Myo Thein Gyi CUng ah le atu lio Hakha GTI Siang inn ah Principle a tuan lio mi, Dr.Tluang Za Thang an dihlak hna thawng in GTHS Siang (High School Siang inn in Diploma Siang inn ah (Government Technical and Vocational Institute (Thantlang) GTVI ,ti ah a kan pek than. Kan i lawm hringhran . GTHS Sianginn in a dih hnu ah Hin GTVI Siang inn ah hin Diploma peh khawh colh ding a si.\n2. Thantlang Khua ah nihin tiang kan hman mi Maha Dat Aa Line (National Grid) electric Mei hi, 11 (kV) line lawng in pek kan si. Vice President Pu Henry Van Ṭhio zuamnak thawng in 66 KV line pek kan si i2019-2020 Phaisa Kum ah hin 66/11 (KV) 5 M (KV) Dat Khuai Zung (SubStation )cu Kyat Sing 8920 (892.000 million) dih in Thantlang khua Hlun Hauka Bung Pawng ah sak cuah mah lio a si. 2020-2021 Phaisa Kum ah Hakha in Thantlang 66 (KV) line cu hri zam nak caah Kyat Sing 10000/- (One billon) Phaisa pek kan si. Hna Ring Myo Thar zong 2021-2022 Phaisa Kum ah National Grid (Maha Dat Aa Line 11(KV) in tuah piak an si ti zong a chim chih).\n3. Hakha – Thantlang – Saisih Chuak lam cung ummi Tipi (Kaladan tiva) Hlei Donhnak kong si. Mah hi Hlei donh ding mi hi A sau Pe (500) in Donh timh mi si . Ram Pahnih Pehtlaih nak Hleipi a si caah hin a Process hi a kal a fum ngai. Asianin Vice President zuamnak thawng le Hluttaw Kan Pa Pu Bawi Khing hna zuamnak Thawng in A ra lai mi 2021-2022 Phaisa Kum ah cun Donh hram kan thok khawh lai tiah zumh nak ka ngei ko ti ah Minister of Construction ah Permanent Secretary a simi U Shew Lay nih a chim. Hi Hlei Donh ah hin India Cozah nih Dollars 2 million le Kawl Ram Cozah nih Dollars 1. 5 million thawh ve in Donh ding a si lai ti ah a chim.\n4. Thantlang Khua Mipi nih dinti duhdim te in kan hmuh khawh nak ding caah Vice President Pu Henry Van Ṭhio le Chin ramkulh Cozah bomhnak in Kyat 2.9 billion dih in ti lak a si i nihin ni ah cun duhdim te in ti kan hmang. Ti khonnak inn (Zi Kan) Gallons 150000 a tlummi Pakhat Cu Thantlang khua lu a San nak Bik Far Hual Bo ah sak a si i (ai lim cang ), Gallons 100000 a tlum mi Pakhat cu (Thantlang Palek Sakhan bo )ah sak cuah mah lio a si . Cu lawng cu a za lo a ti i, Gallons 50000 a tlummi saknak ding caah Kyat Sing 600 Vice President nih a kan pek than (Sizung Kam ah sak ding si ) tiah Ramkomh Electric lei Deputy Minister U Khin Maung Win nih TBC Hall, mipi he tonnak a chim.\nKawlram Pumpi ca le Chinram caah ChunChun zanzan in khua a ruat peng mi, A Hlei Khun in Thantlang khua caah khua a ruat peng mi Kan Pa Vice President Pu Henry Van Ṭhio cung ah kan i lawm tuk. A rianṭuan ṭi hawi le CUng zong ah kan i lawm tuk. Pathian nih umpi in lam hruai zungzal ko seh.


Asia Vs US: Covid-19 Zawtnak Rungrul He Aa Pehtlaimi Theihtlei – Chin 11 News\nAsia Vs US: Covid-19 Zawtnak Rungrul He Aa Pehtlaimi Theihtlei\nPosted By: Chin News April 8, 2020\nZawtnak rungrul hmuh hmasa biknak: Wuhan, China (December, 2019 ah an isual pah cang Dec. 31 ah WHO sinah China cozah nih zawtnak thar an hmuhnak kong an thanh) WHO le China nih, ram kip ah zawtnak rungrul sample an kuat hna. Korea nihcun, “WHO le China ibawm in an kan kuat ko” tiah piangte in an ichim. US nihcun downplay an tuah. They lied!\nChina in a ram leng a phanh hmasa bikmi ram pawl:\nSouth Korea and USA (Jan.20),\nVietnam and Hong Kong (Jan.23),\nAustralia and Malaysia (Jan. 25)\nMyanmar (March 14)\nLaos (March 24)\nSouth Korea cu pialsual khrihfabu ruangah minung tamtuk an ichawnh manh. Wuhan khua cu zawtnak rungrul tam cemnak a laifang Epicenter a rak si i Daegu, South Korea cu Second Epicenter tiah kawh an rak si.\nAsia ram nih mask an ihruk dih. Bible i inn kutka ah sathi a nehmi paoh an fapa le an rak pulh lo bang, Covid-19 pulrai zong nih mask ai hrukmi ram cu a hlanh kho deuh hna lo, ti a lang. Vietnam, Laos le Cambodia ram ah minung pakhat hmanh an thi rih lo. Covid-19 zawtnak rungrul cu minung kut serchom “bioweapon” si lo. US ralkap ser zong si lo i China CCP sermi rungrul zong si lo.


UNHCR Malaysia phone number thlen ning | THE CHIN EXPRESS\nUNHCR Malaysia phone number thlen ning\nKuala Lumpur — Liamcia kum tlawmpal chung cu UNHCR RST/DSU zung nih Chin ralzaam a kan chawnh theng lo caah a kan chawn ti bal lai lo tiin ahopaoh phone number thar pek kan daithlang cio.\nOctober 9 ah Chin ralzaam bu 5 komh (ICC) hruaitu pawl nih UNHCR Malaysia lutlai Mr. Thomas an ton tikah “Chin chungkhar phone kan chawnh khawh hna lomi 400 an um. Pumpak kan chawnh khawh lomi 350 an um,” tiah a chimh hna.\n“UNHCR zungah phone number an rak pekmi an i tlaih ti rua lo. Adang an i thleng cang rua. An phone number thar rak pe hna seh…,” ati.\nNa phone number thleng dingin rian khunh hal le ni hlawh thlau tangka tampi dih in UNHCR zung ah kal a hau ti lo. Na umnak hmun in Phone SMS cakuat in fawi tein thlen khawh asi cang.\nSMS cakuat in UNHCR pekmi phone number thlen ning\n1nak ah, na UNHCR card lole catlap chuah law atang hmanthlak i fei asenmi in kan sawhmi “Case Number” le “Individual Number” hi zoh.\n2nak ah, na phone cakuatnak ahkhan: PHONE<hlat>Case number<hlat>Individual number<hlat>Na phone number thar tial law 0111 7225 222 ah kua.\nMah hmanthlak bantuk hin na tial ko lai cuh\n3nak ah, Mirangca in “RM0.00 na phone number thar UNHCR Malaysia sinah na kuat caah kan i lawm, na kuatmi a tlamtlin/lo cu ni 7 chungah thawng kan in thanh lai” timi an in kuat lai. Atang hmanthlak bantuk hi.\n4nak ah, na phone number thar na kuatmi cu tlamtling tein an in khumhpiak cangka in SMS in ca an in kuat lai. Atanglei hmanthlak bantuk hi.\n• Ni 7 chungah acung hmanthlak bantukin ca an in kuat lo ahcun 2nak bantuk khan na kuat ṭhan hna lai.\nBiahalnak le Lehnak Pawl\nHal: Phone number pakhat leng kuat khawh asi maw?\nLeh: Si, phone number pakhat leng kuat khawh asi ko, nain voi 1 kuat ah phone number 1 lawng kuat a ngah caah voi 2 nai nolh a hau lai.\nHal: Zei ruang dah nan sin in avoi 1nk cakuat ka don lo?\nLeh: Na kuat cangka in avoi 1nak cakuat na don lo ahcun kua tthan. Nai palh caah asi lai.\nHal: Ka phone number thar ka kuatmi nan hmuh tikah phone nan ka chawn lai maw?\nLeh: Aih, SMS in thawng kan in thanhte lai.\nHal: Tangka zeizat dah aa ka cik lai?\nLeh: Na hawile SMS na kuat tawn i na simcard company nih punghman in an cikmi zat kha si ko lai.\nHal: Phone number thar kuat man cu UNHCR nih tangka aa ka cik ve lai lo maw?\nLeh: Cik hlah. UNHCR nih tuahpiakmi paoh cu free lawngte si.\nHal: Phun dang in ka phone number thar pek khawh asi maw?\nLeh: Si, UNHCR counter ah rak pek khawh asi, lole UNHCR interview na phit lio ah pek khawh asi.


Apoi Ko : Nuva sinak an hman thawng a thang tuk le mi vialte nih an chuah hnawh hna – Onlinenungak\nApoi Ko : Nuva sinak an hman thawng a thang tuk le mi vialte nih an chuah hnawh hna\nChina ram Behai khuapi chung ah Pa pakhat le Nu pakhat cu nupa sinak an hmang tiah theih a si cuti nupa nun an hman liao ahcun an aw an a thang tuk an au an ttek i an thawngpang a than tuk caah an pawngkam ummi nih kut an thlak phah hna.\nHi bantuk i an thawngpang a than tuk ruang i kut an thlak liao hna cu CCTV nih a rak record dih. A thaizing ah rian he pehtlai in meeting nei ding an si caah hi hna pahnih hi Hotel ah an rak i tthum colh ti a si.\nHotel ah cun zan an van it i an thawngpang a than tuk caah room dang ummi pawl cu hna a cheh hnawh tuk hna i an i hngilh kho lo , an thawngpang an van ngaih cian tik hna ah cun Nuva sinak an hmang ti an van theih i pa pakhat Zhang tiah auhmi pa cu a tho i iinka pawng ah a va kal i nan thawngpang a thang tuk din deuh in a va ti hna.\nInkhan chung i ummi pa Lei Mo nih cun a van hro chih i Zhang cu a thin a hung tuk caah an pawngkam ummi pawl poh poh a va auh hna i innka cu an bauh i fak taktak in an phomh hna.\nLei Mo cu leng ah an chuah in an bawr, fak taktak in an vuak kuttum he an zuan hnawh i an cheih chih. Hotel rianttuan pawl nih police an phone hna i buainak cu an daihter khawh hram.\nPolice nih Zhang cu midang nupa sinak an tuah liao ah hnahnawh nak a pek hna caah 15000 yuan cawiter dingin bia an ceih. A zei bantuk a si zongah mi kongah vai thlak len kha a miat nak a um lo Zhang cu mi vialte nih mawh an phurh dih.


Turkey President “Erdogan” Nih Khirhfa Mi Cung A Cawlcangh Ning Cu Ngaihchia Takak Si – Lai Lungrawn Post\nJuly 27, 2020 admin World News\nTurkey ram Khrihfa biakinn cu an President Erdogan nih Muslim biakinn ah a ser: Turkey ram a um mi Khrihfa biakinn cu kum 1500 a hlun cang mi Khrihfa biakinn a si mi Hagia Sophia cu an President Erdogan nih July 26 ah Muslim biakinn (Mosque) Bak ah a serpiak hna. Hi Khrihfa biakinn minthng a si mi cu Roman Emperor Justinian nih A.D. 537 ah rak sak mi Khirhfa biakinn a si i Turkey ah a um mi minthang taktak a si.\nRelchih>>>>>>USA thimnak ni 100 lawng aa duh mi chung ah President Trump nakin Democratic in aa cuh ding Joe Biden nih teinak a hmuh deuh thluahmah cang: USA president thimnak ni 100 lawng aa duh mi chung ah American mipi mee petu pawl ruahnak an hal mi hna chung ah Democratic in aa cuh ding Joe Biden nih President Donald Trump cu a tei tuk cang tiah US Media Lian a si mi hna le Real Clear Politics timi Website nih an langhter. Real Clear Politics ti mi Website nih mipi le phu a hal mi hna fehternak nganngan chirhchanh in Joe Biden: 49,6% le Donald Trump: 40,9% an si tiah a langhter.\nCu pin ah president ca ah a biapi mi ramtthen paruk ah Trump cu an duh lonak ai theih caah thinphan ngai in a um tiah theih a si. Hi a duh lotu hn cu Minak he a Pehtlai mi le Ramleng mi an umnk deuh hmunhma a si caah Trump caah thinphan awk a si, tiah an ttial chih. Asinain USA thimnak hlan ah Trump nih chawlehthalnak lei ah rian a ttuan khawh ca ah le COVID-19 zawtnak hrik runvennak ca ah rian a ttuan khawh ahcun President a peh than lai tiah aa zumi tampi an um ve.\nAsinain atu COVID-19 Runvennak ah a Thazaang a der Peng rih a si ahcun President ttuan khawhnak lam a har deuh cang Lai tiah a zummi US ram ah an Tam deuh tiah theih an si. a upa fanu Mary Trump nih nih a chuah mi cauk ah “Donald Trump hi president ttuan ding ah ttih a nung,” tiah a Rak ttial Bal mi zong mizapi nih an rel I Trump cu a duhlo tu an Tam chin lengmangnak zong a si.


Thanchonak caah dawntu thil phun 5 hi hrial khawh i zuam ve – Shwe News\nThanchonak caah dawntu thil phun 5 hi hrial khawh i zuam ve\nMinung a simi paoh nih thancho le hlawhtlin cu kan duh dih. Asinain, cu thanchonak le hlawhtlinnak cu kan biakmi khuazing nih van in kan hmai ah a hun thla lai lo i, ahohmanh nih kan ban in an kan hnuk fawn lai lo. Cu caah thancho le hlawhtlin a duhmi paoh nih kanmah tein kan virhkhawih le ka tuahtuan a herh. Thanchonak caah tuah dingmi thil tampi a um bantukin tuah lo dingmi (hrial/ suum dingmi) zong tampi an um ve. Asinain cu tampi a ummi lak ah a biapi ngaimi thil hrial ding (6) hna hi mifim nih an chim tam ngaimi a si caah, a tanglei ah hin ka hun in hrawmh hna.\nNuamhhnaihnak (party) a duh tukmi cu an thangcho bal lo tiah mifim nih an chim lengmang tawn. Kan chungkhar sining le rian ruat loin nuamnak paoh ah va tel peng i timh cu tinhmi (chun mang) phanh khawhnak caah dawntu nganpi a si.\n2. Phaisa hman suum khawh lo\nPhaisa tampi kawl khawh le hmuh khawh ko zongah a hman zia thiam lo le i suum khawh lo ah cun hlawh a tling kho lo. Phaisa zeimawzat hmuh paoh ah a hmannak ding tuaktan colh cu sifahnak a si.\n3. A laarmi thil paoh ngeih timh ve\nKum khat hnu kum khat a laarmi thil (fashion zong) cu aa thleng peng lai i cucu ngeih na timh peng ve ah cun na kawlhawl mi phaisa nih an zat lai lo. A laar tharmi thil poah cu na caw cawk lai lo. Cuti na tuah ah cun innchungkhat khuasaknak ah chambaunak a tam lai.\nTuchan vawlei kalning ahcun ralchiami cu zeihmanh kan ting ti lo. Thancho le hlawhtlin kan duh ahcun mi lakah kan i tenh ngam ve a herh i ton a herhmi minung kan ton ngam hna a herh. Thil tam deuh cu tuah hmasa phot an herh tawn. ‘Ka tlamtlinh lo sual ah’ tiin kan tih peng ahcun zeihmanh kan ngei lai lo.\nThathu mi cun an sifak lai ti cu aho paoh nih kan hngalh dih ciomi a si ko. Bible ca hrimhrim nih thatumi cu a hua tuk hna. A poi khunmi cu, thathu mi paoh hi an or deuh i an holh zong a tam deuh fawn. Cun thathut hi Pathian tihzah lo pakhat zong a si. Zeicahtiah, Pathian nih pum tlamtling te a kan pek, thazang a kan pek i ngandamnak tha a kan pek ko a si ah cun, cu Pathian laksawng cu kan umpi sawhsawh ding a si lai lo; pawcawmnak ca ah le Pathian rian tuannak ca ah kan hman dingah Pathian nih a kan pekmi a si.\nVawlei cung ah a lar tuk mi Restaurant


Khrihfa Baibal Cu Zei Nih Dah A Phun Danter?\nBaibal cu a palh kho lo nain biaknak dang cathiang vialte cu an palh, tiah kan zumh. Zeidah a ruang? Khrihfa nih kan Baibal kan zumh le kan bochan bantukin an nih zong nih an cathiang cu an zumh i an bochan ve ko tung? Kan mah Baibal vial a dik ti i, midang Baibal vialte a palh dih, ti cu ruahnak bit tuk le mah lawng a tha in ihmuh a si hnga lo maw? Asiah zeicem nih dah khrihfa Baibal cu a phun danter kun?\nA. Khrihfa Baibal Cu Biaknak Dang Cathiang Hna He An Tinhmi Aa Khat Lo:\nPluralism pawl nihcun “vawleicung biaknak cu lam dangdang in, tlang pakhat cungah kai aa timi bantuk kan si ko. Cucaah zei Pathian na zumh kha biapi a si lo zeicatiah an dihlakin an tinhmi aa khat ko. Muslim nih Allah an timi le khrihfa nih Jehovah kan timi aa khat ko i, Buddhsit le Hindu nih an kawl pengmi zong hi khrihfa nih kan biakmi Pathian hi a si ko. Cathiang dangdang kan ngeihmi hna hi diary bantuk sawhsawh khi an si. Cucaah nang na diary a palh i kei ka diary a hman, timi hi cu a um awk a si lo”, tiah an ti.\nPluralism pawl nih vawlei cung biaknak le an cathiang hna an hmuhning cu hah a dam ngai ngai. Vawlei cung biaknak vialte cu zumhmi le tinhmi ah kan i khat dih ahcun kan cathiang cio nih an chimmi zong a tlangpi tal in aa khah ve awk a si. Cucaah aa khah le khah le hun zoh ta duak u sih!\nBuddha nihcun “pathian a um lo” tiah a cawnpiak hna; a zultu cheukhat tu nihcun a mah kha an rak biak. A zultu vialte kha harsatnak chungin nan luat khawhnak hnga, chawva duhnak hi hrial u, tiah a rak cawnpiak hna. Four Noble Truths le zulhphung 8 (Eight-fold Noble Path) khi hngalhternak luzit (enlightenment) phanhkhawhnak lam a si, an ti. An cawnpiaknak dihlak hrampi an cathiang cu Tripitika a si.\nHindu nihcun pathian 33 million a um, tiah an zumh nain sermi thil vialte cung nawl ngeitu BAWI timi hi an ngei lo. An biakmi vialte lakah a ngan cem ah an chiahmi hna cu Brahman (sertu pathian), Vishu (venghimtu pathian), shiva (biaceihtu/hrawktu pathian) hna an si. Brahman hi vawlei le van a serchuaktu a si ti siloin ningcang tein a chiatu thawnnak (sustaining force) a si, tiah an ti. An cathiang vialte lakah a upat cemmi Rigveda nih Brahman cu zumtu hna raithawinak ah aa langmi thlarau thawnnak a si, tiah a ti. Cucaah Brahman cu pumpak pathian (personal God) siloin thli thawnnak (force) bantuk ah khin an zumhmi a si. Cucu an pathian ngan cem a hai si ko!\nMuslim nihcun Allah hi vawlei le van dihlak cung nawlngeitu pathian a si, tiah an zumh. ‘Allah’ timi cu Arabic biafang a si i “pathian” tinak a si. An zumhning ahcun Jesuh zong hi Allah prophet pakhat a si ve nain pathian fapa ngeihchun cu a si lo, ti a si. Khamhnak cu Koran chimmi zulhnak le nawlngeihnak in a ra, tiah an zumh. Koran cu Allah nih prophet Muhammad sinah direct in a hmuhtermi biaphuan a si caah biaknak cauk vialte lakah a sang bikmi cathiang a si; Pathian biatak aumnak cauk cu Koran lawnglawng hi a si, tiah an ti.\nJudah phung aa tlaihmi hna nihcun Yahweh pathian cu Moses pekmi nawlbia le an cathiang (biakam hlun) chung prophet hna hmangin an sinah aa lang, tiah an zumh. Jesuh cu Messiah a si lo an ti. Cucaah Biakam Thar cauk hi Pathian bia ah an pom lo. Ning cang le dawhheih tein kan nun ruangah Pathian zangfahnak kan hmu lai, tiah ruahchannak an ngei.\nMormons pawl nihcun Pathian nih Baibal chung zongah aa langh bantukin Mormon cauk chung zongah aa langh ve, tiah an ti. Hi cauk hi Moroni timi vancungmi sin in ka hmuh, tiah Josheph Smith nih a ti. An nih zumhning ahcun pathian cu ruh le sa ngeimi, kumkhua hmunmi, le Jesuh a chuah khawhnak hnga Marry he nuva sinak zong a tuahmi a si, ti a si. Khamnak le vanlei thluachuah cu Joseph Smith sinah phuan asimi langhnak zulh le nawlngeihnak in a ra lai, tiah an zumh.\nBiaknak kip ngeih ciomi cathiang nih tinhmi pakhat an ngei dih hrimhrim lo. Tinhmi dang cio an ngei dih. A cunglei kan chimmi biaknak hna hi aa lomi pakhat hmanh an um lo. An lakah pakhat a hman ahcun, a dang cu an palh tinak a si hnga. Cucaah zeitindah khrihfa Baibal cu zei nih dah a phun danter i, a cung nung cem ah a chiah, tihi tawi tein hun zoh rih u sih.\nB. Biaknak Dang Cathiang le Khrihfa Baibal Aa Dannak\nA cunglei kan relmi in vawlei cung biaknak ngan ngan hna nih an ngeih ciomi Cathiang cu an dihlak in an hman dih kho lo, ti cu kan fiang cang. Zungzal nunnak kongah siseh, pathian kongah siseh, an chimmi aa khat lo! Cucaah zei biaknak cathiang dah a hman, timi kongah biachahnak kan tuah a hau.\nA hmanmi biachahnak kan tuahkhawhnak hnga vawlei cung biaknak kip cathiang cawnpiakmi lakah a zeidah a dik cem, tihi tha tein kan cithlat a hau\nHindu Cathiang: Hindu cathiang cawnpiakning ahcun minung cu taksa in a thih hnuah hrin-kirnak (reincarnation) nih a zulh colh, tiah an ti. Asinain minung tuanbia ah thil tha tuah mipa cu minung ah a kir than i, thilchia tuah mipa cu caw le vok hna ah an kir, timi a um bal lo. Cucaah Hindu cathiang cu a cawnpiakmi a hman ko, ti khawhnak caah tete tha a ngei lo.\nBuddha Cathiang: Buddha cathiang cawnpiakning ahcun Four Noble Truths timi le zulhphung 8 (Eight-fold Noble Path) tlamting tein kan zulh khawh ahcun thlarau bantuk ah kan cang lai i, tlenglak in hngalhternak kan hmu lai, tiah an ti. Asinain an zulhphung hna cu minung nih zulhkhawh mi an si lo. Tahchunhnak ah na duhnak (desire) kha that, tiah an ti. Minung si rih chung ahcun duhnak (desire) he then awk kan tha lo.\nIslam Cathiang: Muslim cathiang cu an pathian ‘Allah’ nih direct in a prophet Muhammad sinah a pekmi a si caah hi cathiang (Koran) chung ummi nawlbia vialte a zulmi cu khamh an si lai, tiah an ti. Sihmanhsehlaw sualnak kong le khamhnak kong a chimmi ah fakpi in aa kalh. Khamhnak kongah Muslim cathiang Quran a mah le mah aa kalh. Hmun khat ah “thil tha tuahnak in khamhnak cokhawh a si” (Quran 7:6-9), tiah a ti. Cun hmun dangah mipakhat khamhnak a co ding le co lo ding cu tuahsernak lawng in siloin Allah nawl a si” (Quran 57:22), tiah a ti than fawn. Cucaah Muslim cathiang cawnpiakning in cun nun chungah khamhnak coding le coloding fiannak ngeih khawh a si lo. A mah prophet Mahammad zong khamh a si lai le si lai lo aa fiang ve lo (Quran 3:34; 46:9). Sualnak kongah Muslim cathiang Quran nih “minung sualnak cu Allah duhnak a si” (Quran 4:88; 7:6-18), tiah a ti.\nMormon cathiang: Mormon biaknak cathiang chungah khuapi min, hmunhma min le chingchiahnak tuahmi kong chimmi tampi hmuh an si. Asinain cu vialte cu nihin ah hmuh hawhmi pakhat hmanh a um lo.\nKhrihfa Cathiang: Khrihfa Baibal nih a chimmi khuapi min, hmuh hma min, le hruaitu min vialte cu nihin ah archeologist pawl nih tha tein an hmuh khawh dih. Cu lawng siloin khrihfa Baibal (Biakam Hlun) chungah rak chim ciami chungin tampi vawlei tuanbia theih awk in a tlingmi relcawk a si lo. Vawlei thohkehning le minung thohkehning fiangte zumhawktlak tein a chim khawh. Sual thohkehning kongah Pathian duhnak ruangah siloin minung nawl ngeih lo ruangah a si, tiah a ti i cucu nifatin minung nunnak nih a hman, tiah tehte a khan. Misual hna khamhnak kongah sual ngei lo Pathian fa (mithiang) nih misual (vawlei mi vialte) caah sual ngeihthiamnak thisen a luanh piak hna, tiah a ti i cucu nihin thiang minung ngeihmi ngeihthiamnak nunphung nih a hman tiah tehte a khan ve. Khrihfa Baibal nih thih hnu pinlei nunnak kong a canpiakmi ah buaiawk pakhat hmanh a um lo: a fiang tuk. Cu lawng siloin Baibal nih a chimmi vialte le Pathian program tlinnak Jesuh chuahning, nuning, le thihning achimmi vialte kongah vawlei tuanbia (history) nih, a hman tiah, tehte a khan. Cucaah Khrihfa Baibal cu minung phuah copmi siloin Pathian nih, minung hmangin, vawlei mi vialte caah zulh awk le zumh awkah a kan pekmi hrimhrim a si.\nZei nih dah Baibal cu a phun danter? A cunglei kan zohmi vialte fonh in kan zoh tikah khrihfa Baibal a phuntertu cu a fiang ngai ko cang. A zeidang vialte cu chia ko hna u si law, Biakam Hlun in Biakam Thar tleng lakin muhrual a tuahtu Jesuh Khrih tehte hrimhrim nihhin khrihfa kan Baibal cu biaknak dang cathiang hna lakah cungnung cem ah a chiah.\nBiaknak dang cathiang nih minung le pathian pehtlaihnak kong, zungzal nunnak kong le nihin minung nunnak nih aa tinhmi kongah a phunphun in an chim cio. Cucaah vawlei kan nun chung ahhin zungzal an umnak ding hmun fimkhur tein thim thiam hi a biapi ngaingai.\nPosted by Hrambik Lian at 10:26 am


Laipa Nih US Ummi Mirang Atu Lio Buainak Kong Biaruahnak A Ngeih Thil Sining Fiang Tein A Chim Dih – Chin World News Evening\nLaipa Nih US Ummi Mirang Atu Lio Buainak Kong Biaruahnak A Ngeih Thil Sining Fiang Tein A Chim Dih\nJune 4, 2020 June 4, 2020 Salai Van Hmuhning\nBy James Ceu\nAtu lio Lamzawhnak kong ah US mirang ka hawipa he i chawnhnak; phone cakuat a sau bik ka ton a si. June thla a chuah hlan tiang cu atu lio US sandah piahnak kong ka zoh bal tuk lo, an thahmi Floyd video le sandah an piah lenmi hna video zong ka zoh bal lo, asinain tlawmpal cu ka hnaki ah a leng i ‘a herh lem lomi’ an tuah tiah zeirel lo ngai in ka um ko. Asinain ka lung ah a chuah tnaw bantukin Seattle ummi Atlanta i sianginn kaipi hawi mirang ka hawipa pakhat cu phone cakuat in ka hei chawnh i, a tang lei bantukin bia kan i ruah i, phone cakuat in word (biafang) 378 bak cu voikhat cakuat ah a ka kuat i, a ka hrilhfiah duhmi cu ka fianpiak ngai tiah kai ruah.\nKeimah:Hello kawipa na dam ma? Nan umnak sandah piahmi an um el maw?\nhawipa:Ka dam lio a si. An um len ko hna. Amah belte atu sandah an piahnak he suimilam pakhat kal tluk ah ka um ee. Nannih lei teh zeidah nan lawh?\nKeimah:Kan pawngkam cu a um tuk lo, khua fa deuh kan si caah si lai.\nHawipa: Aw a si hrim ko!\nkeimah: Van in hal ko ning law, nang teh zei lei ah dah na dir, na tel bal ve maw?\nhawipa: Tuan deuh ah cun ka rak i tel ve, atu lawlawse belte cu kaa tel lo. Atlanta ka phak tik lawlaw ah ka piah ve te lai. Atu hi Seattle ah i tel ve ding in kaa tim nain, Atlanta ah June 4 khi kal ding ka si caah, a karlak ah hnahnawhnak ngei lo ding in kai tawlrel, Atlanta tu ah cei tein kai tel te lai.\nKeimah: Aw a si hrim e! Zangfah tein hi Sandah piahnak hi zei tluk in a biapit le zei ruang ah dah piah a herh timi hi sau deuh tein na ka hrilhfiah kho hnga maw, kaa fiang tuk lo i?\nhawipa: Siseh, ka si khawh tawk in kan hrilhfiah lai. Hi sandah piahnak hi nai ah thahmi George Floyd kong in ai thokmi a si. Ameirkan tuanbia nih hi bantuk Palik nih kutkhit komi thah timi hi a tam ngai cang, cucu a ruang huaha um loin minak sinak ruang ahhin a si bik tiin theih a si. Cu pin ah cu bantuk i thahnak a chuahpitu palik pawl cu an i tlakmi dantatnak he aa tlakmi in dantat an si bal lem hna lo. Biaceih zung zong ah an kal huaha lo i an rian zong ttuan tthan ter an si lengmang hna.\nAtu nai i Floyd a thattu pa zong kha kum tlawmpal a liammi ah Amerikan minung bak a rak that baltu a si. Asinain chimtlak dantatnak an pe lo i atu bantukin a rian an ttuanter tthan ko. Hi bantuk thil hi kan hmuh le kan theih hi a tlawm ti lo caah Amerikan mipi hi kan lung a si hrimhrim lo i dinfelnak tling (justice) hi kalpi a si lo timi kan i fian ngaingai nak a sau cang. A sullam cu, sualnak a ngei lomi Amerikan minung hi Palik nih duh paoh in thah khawh a si tibantuk boruak aa sem.\nA hlei in, minak hna hi palik kut in thih khun a si – miphun thleidannak a ngeimi palik le an si dingning leng in kutke cian deuh in hman ding ah tindan a petu palik lei rianttuannak zong hi a si. Sandah a piahmi hna hi an i tinh bikmi cu palik reform (remh) tuah hi a si. An training tuah ningcang remh, ningcang tein tlaihkhih mi an zohkhenh hna ding kong (kutke hmang tuk lo ding), cun mi an thah tikah an i tlakmi dantatnak pek an sinak hnga tbk pawl an si. Cun a corrupt (a hman lomi?) phunglam (system) ruangah a zaza in thahmi minak le vun eng pawl nih dingtein (justice) biaceihnak an co dih khawh nakhnga hi a si fawn.\nCun, Amerikan palik hna hi ralkap lei pungsan in mersan cuahmah an si, ralkap lei thilthuam zong tampi an hman lengmang cang, cucu hriam a keng lomi rammi tlaih le khihnak caah cun a herh hrimhrim lomi thil bak a si. Atu tan sandah a piahmi hna zong hi palik nih cian tuk in kut an zao colh tikah cu hrimhrim cu mipi thin a phawh khun i Sandah piah a herhnak hi a fianter chinchin. Atu tiang zoh khawh ning ah a linsat ning a cian lei in a si i daite le tluang tein a dong ding cu a si ti lo.\nAmerikan nih hin atu bantuk sandah piahnak le cawlcanghnak hi kan hmuh lengmangmi thil zong a si lo i, micheu nihcun atu bak hi Amerikan sersiamnak (revolution) caan a si tiah an zumh. A ruang a fiangmi cu kan cozahpi hi fiang tein a a corrupt (a pial sual?) cang i, chawlehthalnak zong nih mi tam-u a hruai kho ti hna lo. Atu sandah piahtu hna hi a kum kum in micheu ca lawng ah a tthami system nih fahnak a chuahtermi dong ding ah a domi hna an si.”\nGeorge Floyd Thihnak Ai Tel Vemi Police 3 Tlaih An Si Cang\nBreaking News: Zawtnak Ṭihnung Ebola Zawtnak In Minung 5 An Thi Zawtnak A Karh Ṭhan


LUNG A HMUI KHOTUK CANG CHINCHIN AN HMUHNING ALANGHTER DIH – The Chinlung Post\nAugust 30, 2020 admin Lenhloi 0\nChinchin Pekthang An Hmuh Cio Ning: Chinchin Pekthang te chungkhar hi Vanzang hrinsor poh nih cun theih mi, upat mi le bochan mi an si. An phaknak khua le ram kip zongah Krihfabu le community tthithruainak le rianttuannak ah bochan mi an si zungzal. U Chin hrimhrim hi cu zohchunh tlak taktak a si.\nVawlei cung hruaitu ttha hna nih an ngeih mi raltthatnak, dinfelnak, miphun dawtnak, midang zawnruahnak, le teimaknak lungput a tlinh. Chin ram chungah a sang bik le kan ttihzah bik mi zung ah rianttuan ding mi cu, an lungput, ziaza le tuahsernak ah Chin miphun nih kan i zohchun ding mi, an hnu kan zulh duh ding mi, le kan miphun kong hna zalong tein kan ruah ngam ding mi an si a herh. Cu vialte cu U Chin nih hin a tlinh tiah ka ruah. By, Ram Nun Cung. Credit: ChinChin Pekthang\nRelchih theihtthatuk a si. Australia: Mipeem Caah Cozah Policy An Thlen Tharmi.2006 ah mipeem 560,000 nih mirang holh an thiam lo. 2016 milu relnak ah mipem 820,000 leng nih mirang holh an thiam lo. Atu la bang ahcun million leng an si cang lai tiah Hon Alan Tugde MP, Acting Minister for Immigration, Citizenship, Migrant Services and Multicultural Affairs nih nizaan tih ni National Press Club biachimnak ah a chim.\nMirang holh a thiam lo mi hna chung in 100 ah 13% lawng nih rian an tuan lio ah holh a thiam mi cu 60% tluk rian an tuan tiah a chim chep. Prime Minister siseh, Minister hna nih National Press Club i bia an chim ah hin an policy thlennak an tuah mi kha (Announcement) btk tuahnak ah an hman theo. Thlennak 2 an tuah mi hna cu pakhatnak.\nAMEP (Adult Migrant English Program) hi Federal Cozah nih kum khat ah $1 billion investment kan tuah mi a si. Suimillam 510 cawn ter an si. A cheu cu suimillam 1090 tiang cawn khawh an ngah. Asinain, a buaktlak in suimillam 300 tiang deuh lawng hi caan lak in an cawn mi hna a si. Cucaah, minung 100 chungah 21 lawng hi tlawmpal te ai chim rel kho an si.\nMah hi a tha hrim lo mi a si. Cun, kum 5 chung tiang lawng mah free class kha kai khawh a si. Atu hi thawngthanhnak tuah ka duh mi cu tuchun ni thok in Mirang holh a thiam lo mi paoh cu PR nan si ah, citizen nan si ah free tein nan holh khawh tiang kai khawh a si. Holh thiam lo in kan ram mi he fontonh khuasak tti (local integration) hi a si kho lo mi a si.\nPahnihnak. Australian rammisinak cu asunglawi tuk mi hmuhton mi caantha (privilege) a si bantuk in tuanvo (responsibility) he a ra mi a si. Australian miphun nih kan cohlan mi man (value), kan upadi a zul mi le Australia ram hmailei ah lam tam piin taltumnak (contribute) a tuah kho mi hna lawng rammisinak kan pek hna awk a si. Cucaah, ara lai mi caan thok in rammisinak a sok mi paoh nih Australian Values Statement kha citizenship application he ttuai in mithut chih a si cang lai tiah thawng a thanh chih. Chirhchan: Press release from Department of Home Affairs. Credit: Sang Hre


Combodia ram ah inn an sak lio mi a cim i minung(15) an thi i a dang minung tampi – CHIN IDOL\nCambodia ah Inn A Cim i Minung 15 An Thi, Midang Tampi An LotlauCombodia ah Inn dot 7 a cimhnak in minung 15 tluk an thi i, minung 24 leng an tlau rih lai tiah an zumh.Tuluk company nih a ngeihmi a si i An sak cuahmahmi a si , mah inn cu Sihanoukville khuapi ah ummi a si.\nSihanoukville khuapi hi Tuluk pawl nih nai a luan ciami kum chung inn tampi an saknak hmun le innlo, lamsul lei an thanchoter mi a si.Inn cimhnak kong he pehtlai in minung 7 an tlaih colh hna. Inn ngeitu le company ngeitu, riantuannak company le contract a tlaihtu vialte an tlaih colh hna. Cun, Inn hmun ngeitu zong biahalnak tuah ding ah Palek nih an kalpi hna tiah theih si.\nA thimi chung in minung pathum cu Cambodia mi an si tiah theih a si-pahnih hna hi riantuantu hna caah holhleh riantuanmi an si.\nMalaysia ram in Rakhine ram ah IsIs pawl luh an itim tiah Malaysia palek lutlai\nPosted on April 26, 2019 Author chinidol.com\nMalaysia palek lutlai Tan Sri Mohammed Fuzi Harun nih Malaysia ram hmun hnih ah um mi Isis pawl cu I funtom In Rakhine ram ah luh an I timh nak Kong cu NST thawngzamh nak ah chim. Malaysia ram Sabah state Tawau le Sandakan ah um mi Isis pawl nih hrambunh an I Tim pah […]\nPosted on May 10, 2019 Author chinidol.com\nThailand ram ah tuah mi AFF U-15 Girl’s Championship. 2019 ah Group hmasa bik paui an chuih ah Myanmar U-15 nu team nih Timor Leste U-15 pawl cu 26-0 in an tei hna. May/10/19 ni kawl ram caan suimilam 2:30 ah an chuih mi ahcun Myanmar U-15 nih kawl thlen hlan ah 15-0 in an […]\nvawleicung ram hna kong theih hngalh nak bawmtu rak rel ve\nNgeihchia tein😢😢 zei thei lo kum(1) hngakchianu te cu Nawncek lak ah an hlonh mi cu


Salai Bawi Lian Mang Le Chin Digest Biaruahnak - THE CHINLAND POST\nSalai Bawi Lian Mang Le Chin Digest Biaruahnak\n“Kan ram ah nuhrin covo buarnak a um peng rih ko,” Thlennak Phurtu Pasaltha Salai Bawi Lian Mang\nBiaruahtu: June Nilian Sang\nBiaruah Ni: 2016 December 7\nBiaruahnak Hmun: Chatrium Hotel, Yangon\nChin Digest EXECUTIVE EDITOR June Nilian Sang le CHRO Executive Director Salai Bawi Lian Mang\nChin Digest: Nuhrin Covo timi hi zapi kan i fian nakding ah a tawifiannak in na kan chim kho hnga maw?\nSalai BLM: Nuhrin covo timi hi a tawinak in kan chim si ahcun sertu nih minung a simi paohpaoh kha aa khat in a kan ser i, mah cucu minung kan sinak ah minak kan si ah, mirang kan si ah nichuah, nitlak, chaklei le thlanglei ummi vialte mizei paohpaoh sertu nih aa khat in a kan ser. Cucaah minung a simi paohpoah nih aa chuahpimi kha aa khat dih. Anah ruang ah araan ruang ah a niam deuh hlei lo. Kan i khat dih tiah pommi a si. Nuhrin covo kong hi vawlei cung mifim hna nih minung nunnak ah zeidah a biapi bik tiah an rak ruah tik ah thil pali a tlaangpi in an ruahmi a um; Zalongte in chimrel khawhnak (Freedom of Speech), Zalongte in zumh khawhnak (Freedom of Belief), Chambaunak in a luatmi sinak (Freedom from Want), Tihphannak in a luatmi sinak (Freedom from fear), mah hna hi vawlei ralpi pahnihnak a dih hnu in UN nih a thawk i, an tuahmi a si. Khakha a tlangpi cun nuhrin covo tiah kan ti.\nChin Digest: CHRO tiah zapi nih theihmi Chin Human Rights Organisation [Chin Nuhrin Covo Bu) hi zeitin dah nan rak dirh i, mizei nih dah nan rak dirh?\nSalai BLM: CHRO kan dirh hi 1995 kum ah a si. Mah hlan deuh 1993 kum ahhin India in Thailand-Burma ramri ah kan rak kal. CNF Chairman zong a rak tuan balmi Pu Thomas Thang Nou he kan rak si. Thailand ramri hrawnghrang in Karen, Mon le Shan hriamtlai pawl an dirhmun kan zoh hna. Mah lio ah kan-nih kan miphun caah dothlennak kan tuahmi kan kong hi hohmanh nih a kan theih lo caah kan ti i, vawleipi nih a kan theihpi khawh nakding lam kan kawl hau tiah kan rak ti. Mah cu lam kan rak tuaktan khawhmi cu Nuhrin Covo Bu dirh usihlaw tha lai timi hi Pu Thom-as Thang Nou he kan rak i ceihmi a si. Mah cucu ruahnak a rak i thawknak a si. Asinain CHRO dirhnak ah keimah lawng nih ka tuah timi a um lo. A hnu lebang ahcun mi tampi kan i tel. Harnak tampi an tong, an nunnak tiang zong an pek. CHRO a dir khawh nakding ah biatak tein a rak cawlcangmi hna lak ahcun Pu Victor Biak Lian, Pu Paul Si Tha, Pu Mang Bik hna hi an si. Cun, a hnu deuh ah hmuai ngei taktak in a kal khawh nakding ah thazaang a van chuahtu hi Salai Za Uk Ling a si.\nSalai Za Uk Ling le Pu Bawi Lian Mang\nChin Digest: CHRO nih hin zeidah aa tinh i, a tuan?\nSalai BLM: Tinhmi pathum kan ngei; 1. Vawlei nih kan miphun dirhmun hi a sining tein a kan theih khawh nakhnga, 2. Nuhrin covo buar piak a tongmi hna kan miphun paohpaoh kha a si khawh chung in kilven, runven le khamh 3. Kan miphun hna nih anmah an nuhrin covo an i theih khawhnak ca ding ah mipi thazaang thawnter (empower and capacity building). Mah cucu a hram thawk tein kan i tinhmi a rak si i, atu zong mahning hin kan tuanmi an si. Amah belte, ramleng kan rak um lio le ramchung kan hun i thial hnu hi kan riantuannak aa dangmi tete a um pah.\nChin Digest: Mah cu riantuannak aa dang na timi cu zeitin, zeidah aa dangmi an si?\nSalai BLM: Ramleng kan rak um lio ahcun ramchung kan rak luh khawh lo caah Kawl cozah nih nuhrin covo buar piak a tongmi kan miphun hna kan covo kan ngah nakding ah a phunphun in ramkip cozah he kan rak i chawn. Cu lio ahcun Kawlram cozah cu chawnh khawh an rak si bal lo. Atu tu cu Kawl cozah he direct in kan i chawn, Democracy a len khawh nakding, nuhrin covo a len khawh nakding caah heh tiah a lamkip in kan tuanti. Tuan deuh tu ah khan cu cozah kha cabuai cung an phak khawh nakding ah heh tiah kanh khawh kha kan rak i zuam.\nChin Digest: Ramleng nan um lio ah si seh, ramchung nan hong um hnu in si seh, nan riantuannak ah zei bantuk harnak dah nan ton bik?\nSalai BLM: Harnak kan tonmi hi a tam ngai. Pakhatnak ah theihhngalhmi kan rak ngei lo. Pahnihnak ah phaisa kan ngei lo. Pathumnak ah tihnung lak ah kan rak tuan. Ralkap nih rak pom lomi kan si. Nan theih bantuk in CHRO ah a tuanmi hna cu ramchung ah luh sianh lomi cazin (Blacklist) hna ah an rak kan chiah. Cun CHRO riantuanmi hna hi a nunnak a liammi minung pathum an um. Cun thongthlakmi hna zong an rak um.\nGeneral Ne Lin le social sector ah a tel mi ralbawi pawl.\nChin Digest: A nunnak a liammi hna cu an min chim awk an tha maw, zeitin dah an thih timi zong?\nSalai BLM: Chim awk a tha ko. Pakhatnak ah Zo Thang timi kan riantuan hawi pa hi Field Worker tiah kan ti i, nuhrin covo thawnglatu kan ti lai cu, mah ca ding ahcun Delhi ah training kan rak kaiter. Training a dih le cangka in a rak tlung i, a hmasa bik a rian aw-tnak ah Thantlang peng Bungkhua khua ah an khuami kha interview a rak tuah hna. Mah lio ahcun Kawl ralkap nih an rak kulh hna i, amah Zo Thang, cun in-terview a tuahmi hna Za Dun le Siam Hmin Thang cu an pathum ning tein an kah hna i, an thah hna. Pahnihnak ah Michael Ngin Thian Pum a si. Amah hi\nEngineering a rak cawn lio in CNF ah a rak lutmi a si ve. Mah hnu ah CHRO Secretary a rak tuan lio ah India ralkap kut in a nunnak a rak liam. Thawngpang le thil sining va hlathlai tik ah khin anmah lawng kal cu tihnung a rak si caah CNA ralkap pawl he an rak i zul. Mah lio ahcun ruah lopi in India ralkap he an i tong i, an rak kah hna. Cun a dang pakhat cu John Tui Hing ti a si. Anih tu hi cu ral kut in si loin Mau Tam lio ah khan in-formation lak a va kalnak ah tilian nih a fenh. Mah hna pathum hi CHRO riantuanmi lak ah a nunnak a liammi an si. Upatnak sang bik kan pek zungzal hna.\nChin Digest: Harsatnak tampi lak ah nan riantuannak chung ah hlawthlinnak kan hmuh ko tiah na ruahmi na kan chim kho hnga maw?\nSalai BLM: Kum 21 chung kan si cang i, hi chung ahhin Chinmi hna kan sining hi CHRO riantuan-nak nih a thlen tiah ka ruah. Cucu pakhatnak ah, atu ah ram tha bik ah minung thong sawm sarih leng an phan cang. Mah hna an phanhnak hi CHRO riantuannak thawng in a si tiah chim khawh a si. Pahnihnak ah 2001 kum ah US cozah nih ‘US Pa-triot Act’ timi upadi a rak ser. Mah a tuahmi nih cun hriamtlai paohpaoh kha ralhrang cazin ah a khumh dih hna. Cu tik ah CNF an si ah, CNF a bawmtu an si ah America ram lut kho lo ding in a rak phih hna. Mah lio ahcun US ummi CNF upa tampi zong nih an rak tih tuk i, CNF in a rak i phuakmi zong an rak um len. Cucu heh tiah CHRO nih tihnung lak ah US cozah sin ah advo-cacy kan rak tuah. ‘CNF le Chin pawl hi ralhrang cazin ah na kan telh awk a si lo’ tiah kan rak aupi. Kum 2 chung CHRO nih kan i zuam i, ‘CNF zong an si ah, a bawmtu zong an si ah, Democracy le Nuhrin Covo caah rian a tuanmi an si caah hi hna hi US Patriot Act nih dawn hna hlah seh. India ummi an si ah, Malaysia ummi an si ah, Thailand ummi an si ah America luh khawhnak um seh’ tiah kan rak ti. Mah thawng cun donthlennak a tuahtu hna i kan ral Kawl hna nih ralhrang (tawng-cian-tu) tiah an rak kan ti lengmangmi kha America cozah le Vawleipi theih in Democracy le Human Rights caah a tuahmi tiah dotla ah cohlan kan si. CHRO nih a aupimi thawng in mah cucu pom kan si. Pathumnak kan hlawhtlinnak cu Biaknak zalonnak ah a si. Chinram ah vailamtung an phurmi, pastor te an rak tlaih i an rak hremmi hna, Biakinn a kan hrawhpiakmi vialte kha kan hlathlai i vawlei theih in kan phuan. A voi khatnak bik vawlei cung theih in Biaknak Zalonnak (Religious Freedom) Report a chuah hi 1999 kum ah a si. Mah kum ahcun US State department nih vawleicung ram 190 in Reli-gious Freedom Report kha a rak chuah. Cu ahcun Burma ram report zong hi aa tel ve. Burma ram cu “Country of Particular Concern” tiah an ti i, Burma ram i biaknak zalonnak, milu tlawm-u miphun hna, a bik in Khrifa hna le Muslim hna i, an dir-hmun hi tihnung a si tiah an rak tial. Mah cucu Kawlram biaknak namnehnak le miphun hme hna namnehnak kong vialte kha CHRO nih hlathlainak a rak tuah i, ca kan rak tialmi, ca kan rak chuahmi pawl ruang ah a si.\nChin Digest: Mah cu 1999 kum i US Cozah nih Biaknak zalonnak Report an chuahmi ahcun zeitin dah CHRO hlathlaimi thawngpang cu an telh khawhning a si?\nSalai BLM: CHRO riantuannak ahhin ‘Rhododendron’ timi nuhrin covo thawngzamhca kha thla hnih dan in kan rak chuah. Mah ahcun Chin miphun nih kan tonmi nuhrin covo buarnak kong vialte kha tial a si tawn. Mah ca cu Ramkip in cozah, UN le vawleicung nuhrin covo hlathlain-ak phu vialte sin ah kan kuat tawn hna. Mah kong cu US State Department nih cun an rak hmuh peng. Cu chirhchanh cun an rak tialmi a si.\nRhododendron Editor Salai Van Biak Thang & Family\nChin Digest: “Threats to Our Existence” tiah Kawlram nuhrin covo kong nan rak chuahmi biaknak zalonnak kong cauk kha vawlei cung a cuul ngai ti kan theih, zei ruang bik ah dah a si?\nSalai BLM: ‘Threats to Our Existence’ timi cu 2012 ah kan chuah i, 2013 kum ah vawlei cung ah biatak tein kan chawhpi. Biaknak zalonnak hi zeitin dah Kawl cozah nih cozah ministry hmang in mitlawm hna lak ahhin a kan tuah. Kum saupi hnu ah khin an miphun hi va lo te hna seh, miphun sinak dawpdolh nak ca ding ah timh ciammam in an an tuahsernak kong kha kan tialmi a si. Voi dang kan rak tial tawn ahcun Vailamtung an phur-nak le biaknak ruang ah tlaihkhih kan tonnak tbk. leng lang deuh lawng khi an si. Atu na timi cauk tu kha phundang deuh in a van langhnak cu Ministry of Religious Affairs, Ministry of Border Affairs le Kawl cozah institution le an policy pawl kha i tlai dih in tinhmi ngei taktak in hrawhhral an kan timhnak kong kha kan tial. Mah cu kan tial lawng siloin UN, US, England, Norway, Sweden, Cadana le US tbk. ah kan chim. Mah thawng cun UN i special rapporteur minung 5 nih Kawlram cozah sin ah thil sining halnak ca an tial. Mah in cun President Thein Sein nih Myanmar National Human Rights Commission (MNHRC) kha hlath-lainak a tuahter colh hna. MNHRC nih hlathlainak an tuah dih in cun kan va ton hna i, “nan rak chuahmi hi a dikmi lawngte si ko” an rak kan ti. UN Special Rapporteur nih phungning in thil si-ning van halmi cu a sining te ahcun hlathlainak in an hmuh thanmi kha zapi theih in an chuah ve awk khi a si. Asinain an chuahmi hmuh ding a um lo tik ah an chuah ngam lo ti a fiang. Cucaah vawleicung theih in kan rak chuahmi kha al awk tha loin a dik tinak a si.\nChin Digest: Chin Ramkulh level in, Nuhrin Covo Committee (Chin Human Rights Commettee-CHRC) ser chuah ding ah, CNF le Cozah nih hnatlaknak an ngeihmi kha nanmah CHRO tlangtlak in, dirh ding a si tiah kan theih i, atu hi zeitluk dirhmun dah nan phanh cang?\nSalai BLM: Mah kong kha atu hi a kal cuahmah lio a si ko. Nihin [Dec 7] zong hi kan riantuan hawi cheukhat kha Paletwa ah an kal i, pengkip ah zeitin dah kan dirhning si lai ti vai ceihhmai ah an kalmi a si. Mah kong ahhin CHRO lawng si loin kan partner a simi 45-Rights timi he kan tuanti. Cun mifimthiam pawl hi biaruahnak le ruahnak halnak kan ngeih hna. UN Human Rights Council, Human Rights Watch, International Court of Justice, Harvard Law Clinic, Internation Labor Or-ganization(ILO) tibantuk pawl a theihngalmi sin khan ceihhmai le ruahnak kan hal hna. Term of Reference zong kan tial cuahmah i kan lim deng.\nChin Digest:- Mah Committee cu cozah he pehtlaihnak a ngei te lai maw, zeitluk tiang dah zalonnak a um khawh te lai?\nSalai BLM: Mah khikhi a hram thawk ahcun in-dependent te khan si lai ti kha kan ruahmi a si. A hnu ah thate in full-flat hna a va si khawh tik ah-cun cozah siloin Ramkulh Hluttaw hna nih khin budget chiah piak sehlaw zalongmi bu a sinak kha a pehzulh khawh hnga. Silo i, uknak a tlaitu cozah bak nih fund hna an pek i, an dirter si ahcun atu MNHRC dirhmun he khin i dannak a ngei hnga lo. Cucaah a va si khawh te ahcun Hluttaw hna nih khin budget chiah piak si seh. Cozah mithmai zoh hlah seh. Ralkap mithmai zong zoh hlah seh. Mizei mithmai hmanh zoh hlah seh. Mah lawng ah khan a riantuannak hmual a ngei hnga.\nChin Digest: Kawlram Union Cozah nih an dirhmi MNHRC he cun the zeital pehtlaihnak a ngei te lai maw?\nSalai BLM: Pehtlaihnak a ngei lai lo. Hi kong [CHRC] dirh a herhnak kong zong cu CNF le Cozah hnatlaknak an ngeihmi ah khan “A zalong i, tanh hlei a ngei lomi” ti kha si. Cucaah ramkulh huap kha si ko lai. MNHRC cu President nih a dirh chommi a si. Kannih cu mahti khan si lai lo, mipi nih a dirhmi a si lai. Bianabia ah mipi nih an lungtlin lonak kha CHRC sin ah an rak tial hnga. Mah kong kha CHRC nih cozah sin ah a va chim-rel lai. Cozah nih zeihmanh chimrelnak a ngeih lo si ahcun a herhning in International Body sin zong pehtlaihnak a ngei lai ti tiang kha kan i tinhmi si.\nChin Digest: Atu ah khin Chinram ah Nuhrin covo buarnak a um peng rih ko tiah na ruat maw? Zei pawl khi dah nuhrin covo buar a si ko rih kan ti khawh lai i, atu a um cuahmahmi kong ah zeitin dah nan tuan?\nSalai BLM: A um ko. Nuhrin covo buar kan ti tik ah ralkap uknak chan ah khan cu hramhram in kuli phurhter, rianhrang tuanter tbk. pawl kha a rak si. Mah kha cu pumsa bak in tuahmi pawl mu. Atu ah nuhrin covo kan ti tik ah tuan deuh kan chimmi ‘Freedom from Want, Freedom from Fear, Freedom of speech, Freedom of belief’ timi pawl kha van zoh than ahcun thleidannak kan tong maw tong lo? Biaknak ruang ah thleidannak kan tong maw tong lo, zoh a hau. Atu remdaihnak lamtluan zong ah a biapi in an chim pengmi cu miphun sinak ah tlukruannak ti kha si. Milu tlawm-u miphun si ruang, Biaknak dang si ruang ah thleidannak um hlah seh ti kha si. Tik ah, kan ram ah thleidannak a um rih ko. Union Peace Process pi zong nih heh tiah a aupimi cu ramkhel covo ah kan i khah hau ti kha si. Nuhrin covo kan ti tik ah amah lawng in a dir kho lo. Ramkhel he aa pehtlai pengmi a si. Cozah nih paletwa peng hrawnghrang in a cawlcanghnak kong zong kha document kan tuah cuahmah. Cu lawng siloin Mindat, Kanpetlet hrawnghrang zong ah ngakchia pawl kha Naypyidaw in sianginn kan in kaiter hna lai tiin lemsoi i an thluak tawl tiban-tuk hna pawl le namnemhnak a ummi tete hna zong kha document kan tuah. Cucaah tuan deuh ka bia bantuk khan a hlan i, document kan rak tuahmi kha cu a langsar tukmi khi an si. Atu cu a lang tuk lomi, aa thupmi chung in a pical deuh tungmi pawl kha lang lak i van tuah kha kan i zuam i kan tuan cuahmah lio a si.\nChin Digest: Kawlram nih UN ah Nuhrin Covo Convention hnathlaknak min a thutmi pawl khi zeitluk dah thathnemnak an ngeih?\nSalai BLM: Thathnemnak tampi a ngeimi an um ko. Bianabia ah CEDAW (Convention on the Elimination of All Forms of Discrimanation Against Women) hna khi Kawlram nih ‘kan zulh ko lai’ tiah min an thutmi si tik ah Human Rights Defender pawl nih mah khi chirhchan in chim awk kan ngei cang. “Ziah hi bantuk min na thut tung, ka zulh lai na ti tung” tiah sawh awk an um. Bianabia ah kanmah Chinmi kong in a tam bik chim ding kan theihmi ah cun ralzam kan kalnak ah 1951 Refugee Convention timi khi India ram le Malaysia ram nih khin min an rak thu lo cu mu. Cucaah an cozah [Malay le India] nih an rak tlaih hna tik ah kha va mawhchiat awk khi an tha lo. Kan rak pom lo le pei min zong cu kan rak thut lo le ti kha si. Cun bianabia thiam ah, America hna ahcun min a rak thumi an si tik ah refugee pawl kha thong an um tik ah sihne i hlan khawhnak nawl an ngei.\nChin Digest: CHRO hi register tuah hna nan i tim maw, tuah duh ulaw harsatnak um kho ding hna si maw?\nSalai BLM: Kan i tim ko. Nai ah Ethnic Affairs Ministry he tlangcungmi covo kong ah Workshop (cawnpiaknak) kan tuahti, cun anmah he MOU (Memerandum of Understanding) timi riantuanti khawh nak caah i theihthiamnak minthut kan i tim. MOU kan thu lai, rian kan tuan lai ti tik ah register tuah hau. Ministry of Home Affairs ah kan hnu lei ah khan register tuah ding cun kan va kal tik ah ‘covo (akhunhzi)’ timi biafang paohpaoh kha an thah dih. Democracy ram, NLD ngiangmangpi nih a hruaimi cozah, anmah zong cozah nih rak tuk rak denmi an si. Cozah an van si hnu ah nuhrin covo timi biafang paoh telh hlah uh, register nan tuah zong ah ‘covo’ ti loin ‘thanchonak’ ti uh an kan ti tik ah khuaruahhar ngai awk a si. Cucaah cun a fiangmi cu kanmah nih chim hau loin an tuah sernak in a fiang komi cu Nuhrin Covo (Human Rights) kha an pom dih taktak rih lo tinak a si ko.\nChin Digest: Mah zawn ahcun NLD cozah mawhchiat awk an tha lai maw, zei ruang bik ah dah a si hnga tiah na ruah?\nSalai BLM: Hitin um kho ve, annih cu cozah thar an si tik ah nawlpeknak (instruction) kha ministry dihlak sin ah a kal lo zong si kho men. Cunglei nawl ngeihnak deuh in a kal tawnmi an si tikah an rak tuahkelmi lawng kha an thiam. A cung in bia a rami lawng kha an tuah. Atu zong NLD cozah an rak kai tik ah President zung nih maw, Ministry pakhatkhat nih maw ‘covo timi telh lo ding nan rak timi vialte kha zalongte in hmang cang uh’ tiah nawlngeitu pakhat nawlpeknak in tuah khawhmi a si ko tiah ka ruah. Atu tiang kum khat a tling deng cangmi cozah nih mah bantuk a chuah lomi cu khuaruah har awk ngaingai a si. Amah ministry ah kan va hal hna i, Director pa nih “thlen caan a cu cang tiah nan hei ti hna lo ma” tiah capo in a kan ti.\nChin Digest: Thlennak (Democracy) cu covo zalonnak chung ah aa hngat an ti nain, covo tiah kan ti tukmi zong nih thlennak caah harnak a donh an ti tawn? Hihi atu lio Kawlram thlennak caah tah phannak a um maw?\nSalai BLM: Nuhrin covo nih thanchonak zong a dawn lai lo, thlennak zong a dawn lai lo. A nga-ingai ti ahcun thlennak kan timi hi nuhrin covo kan duh ruang ah kan tuahmi si. Cun thanchonak kan duh ruang ah kan tuahmi si. Fiang tein a lang-mi pakhat cu namnehmi miphun le thleidanhmi miphun cu a thangchomi an si bal lo. Cucaah cun zei he dah kan pehtonh tawn tiah cun Chinram sifahnak level le miphun thleidannak level kha cuai kan thlai. Chin pawl kha miphun sinak ruang ah thleidan kan tong. Biaknak sinak ruang ah thleidanh kan tong. A pahnih in kan ton tik ah kan sifahnak kha a sang bik. Za ah 73% kha sifak dir-hmun ah kan um. Thanchonak le nuhrin covo kha direct in aa pehtlai.\nCun thlennak ding ah nuhrin covo nih a dawnh timi zong hi a si lo. Atu kan chimmi Chin Human Rights Committee (CHRC) zong cu thlennak a chuahpitu va si te seh kan timi a si. Ziah tiah cun, thlennak taktak a chuah nakding ahcun a rak buartu hna nih kan rak palh ko timi kha an chim ngam hau. Cucu thlennak ahhin an chim tawnmi cu ‘Transitional Justice’ tiah an ti. A rak palhmi pa, a rak palhmi nu nih ka palh tiah ai chim lo ahcun thlennak taktak a chuak kho lo. Cucu a rak palhmi kha taza kan cuai hna lai i, hri in kan thlai hna lai tinak a si lo. A tlawm bik mipi hmai ah vawlei theih in ka palh ko ti tal kha cu an i phuan ngam a hau. Cucu CHRC hna kan dirh khawh ahcun document kan rak tuahmi vialte he chirhchanh thate in kan hmuhsak hna lai i, “nuhrin covo nan buarmi vialte hi ka palh tiah ti uh, atu hnu a kaimi nih kan tuah ti lai lo, ti uh” ti an hau. Kha bantuk pawl tal cu a um hau. Cucaah kha bantuk i phuannak an ngeih hlan lo chung nuhrin covo kan on tuk ahcun thlennak a fum lai timi cu ka zum lo. Rang deuh in nuhrin covo an pom paoh le thlennak a rang deuh lai.\nChin Digest: CHRO nan riantuannak caan ah a bu in si seh, pumpak in si seh nangmah tel in midang zong minthatnak laksawng nan rak co balmi um maw?\nSalai BLM: CHRO kan riantuannak ah kai uan ngaimi an um ko; Pu Victor Biak Lian nih khin St. Stiphen Religious Freedom Award a ngah. Mah khakha CHRO Board Member dirhmun in a rak ngahmi si i, ka rak i lawm ngai. Cun Salai Van Biak Thang nih hin Rotary Club Award timi lak-sawng a ngah fawn. Anih [Van Biak Thang] ngahmi lebang cu a ngan ngai. Sui lem laksawng pin ah M.A Full Scholarship zong a rak i telchih. Mah cucu CHRO media a sinak in a si. Mah hna kha kai uan ngaimi an si. Cun keimah ka ngahmi tu kha cu World Marketing Summit ah si i, NGO Leadership and Excellenc Award ti si. Anmah nih an tining ahcun UN Millenium Goal Paruk he aa rual in Community ah Social Movement Leadership kha hmual ngei bik in na tuan caah tiah kan in thim, ti kha si.\nChin Digest: Nangmah pumpak caah teh a kal cangmi na dirhmun chung ah zeidah naa uar bikmi a si?\nSalai BLM: Pakhatnak ah CNF i ka tuanmi hi kaa lunghmuih ngai. Cun Pahnihnak CHRO i ka tuanmi zong hi kai lunghmuih ngaingai. Mah hi ka nunnak ah chinchiah awktlak bak an si. Cun ka nupi nih hin a ka dirkamh tuk. Theithiamnak a ngei, ka riantuannak vialte a tlamtlin khawh nak ca ding ah, ka duhmi rian zalongte tuan khawh nak ca ding ah a ka dirkamh khotu hi kan nu a si caah kan nu cung zong ahhin kaa lawm i, upatnak zong ka pek.\nChin Digest: Kan biadonghnak lei ah vun kal pah silaw, kan miphun le ram caah na siaherhmi saduhthah na ngeihmi um ahcun rak kan chim law kan i lawm ko hnga\nSalai BLM: Si, miphun le ram ca riantuanmi kan si bantuk in saduhthah cu ka ngei ve ko. A chim zong ka chim pah tawnmi a si. Hmailei miphun van i sersiamnak kong ahhin pakhatnak ah hmunli-pi kan ngeih a hau. Cucaah Hakha hi a tlawm bik minung sing khat tal cu milu kan um a hau. Zei ruang ah ti si ahcun hmai lei ah miphun dang he, a bik in Kawl he, i dawrnak (bargain) kan i tuah tik ah ramkhel lei in a thawngmi hmunlipi kan ngeih a hau, cun nunphung in a thawngmi hmunlipi kan ngeih zong a hau. Cun pathumnak ah chawleh chawhrawlnak hmun in thawngmi hmunlipi kan ngeih a hau. Kan khualipi an faat tuk, minung kan tlawm tuk a si ahcun fekte in kan dir kho lai lo. Cucaah atu Hakha hi hmunlipi ser khawh nakding ah atu hi caan rem tuk a si. Cucu zeitin dah kan ser lai tiahcun Hakha khi hmunlipi a can nakhnga ding ah khualipi sernak simanking (city plan) khi thate in tuah i, khuate lei in a rak pemmi hna caah hmunhma tuah piak khawh a si. Cun India le Malay hrawng ah a ummi ralzam cheukhat khi ramdang ah an kal khawh ti lai lo caah ralzam hna kirnak kong khi atu ram pumpi kahdaihnak kong ah khin ceihchihmi ah aa tel. Ralzam hna an rak kir tik ahhin a thenthek in, mahte cio kir si loin a hlumte in an kir i, a kir dingmi hna caah kan khualipi ah thate in hmunhma kan pek hna si ahcun hmunlipi kan ngeih khawh nakding ah a tha tuk hnga.\nChin Digest: Hmunkhat te tonbiaruahtinak caan tha na kan pek caah kan i lawm tuk.\nSalai BLM: Keimah zong kaa lawm tuk ve.\nNext Nungak Nih An Duhmi Helhning\nRamkhel Khuaruah Ning Thar Lei Ah Kan Kal A Herh Cang


Breaking News: June 30 Jet Fighter In KIA an Kah Hna\nMain Editor June 30, 2021 Leave a Comment on Breaking News: June 30 Jet Fighter In KIA an Kah Hna\nNi hin chun sml.1:45 hrawng ah KIA tatyin 11 HQ lei kam ah ralhrang hna nih Jetfighter 2 in an kah hna tiah theih asi. Vawlei leiin zeitluk in kah nak achuak tiah theih khawh asi rih lo.\nApwng I aum mi khuamihna nih nihin zinglei ahkhan KIA tatyin 11 pawl nih hin meng21 timi ah (suhpawng gate) ti anluh hnawh hna hna caah Ralhrang hna nih hin Jetfighter pa 2 in an kah hna hi asi.\nNihin June 30 ah khan myikyina pawng I Nantyi kalnak lam I (suhpawng gate) ti mi cu KIA nih Zinglei sml. 5 hrawngah an luh hnawh I ankah tiah theih asi. Sml. 1chung hrawng kap hni kah nak achuak I cu hnu ah KIA nih Gate cu mei in an khangh. Hi kahdoh nak ahin ralhrang lei 2 an thi mi apawng kam i rawldawr atuah mi pakhat zong anun nak aliam tiah theih asi.\nGate I mei akangh lio ah hin lamcung ah motor pakhat zong akaang, cun sml.7 tiang hrawng hi meithal thawng kan theih rih, khualtlawng motor vialte cu hleicungah an dir terdih.\nCun highway lampi cung ah motor cu akham dih hna caah an I tlardih ko tiah min langter lomi pakhat nih cun achim. Source: 7stars News Thawngpang dang rel na zuam ah cun….Ralhrang Nih Kutke Caah An hman mi Pyu Saw Htee Lu Tlai Pa Anun Nak Aliam; Ralhrang hnanih rampi nawlngeih nak an lak hnu in ralhrang adir pi tu hna Pyu Saw Htee tiah theih mi bu an dir ve I hi bu hna cu ralhrang le USDP tanhtu pawl tlang pi in an si.\nHi bu pawl chungah hin hriam nam aa tlaih mi an um ve i,ralhrang dirpi in mipi kilveng tu PDF zong an do ve lengmang hna. Hi bantuk ruangah hin PDF pawl nih cun Pyu Saw Htee pawl cu kan zoh sawhsawh hna lai lo tiah thawng thanh nak an rak tuah bal cang.\nMandalay ramthen Taungta myone i penguk cazi rian atlai mi U Lue Maw zong Pyu Saw Htee chungtel a si ve i, hriam cu aatlaih ve lo nain, ralhrang dokalh in khua mipi an cawlcang ning cu ralhrang sinah a va chimh dih lengmang hna. Cu ruangah mino 30 renglo cu khua an chuah tak i hmundang ah an i thup dih hna. Hi tluk in Khuachung mipi caah mi hna hnawk tuk asi ruangah June 29 zinglei sml 10am hrawngah mopuai a va hman dih in inn lei ara tti lio i lampi ah an rak kah that.\nHi bantuk in an thah lawlaw mi hi cu mipi caah hnai a dai deuh tuk tiah Taungta mino hruaitu pakhat nih cun achim. Taungta mino hruaitu nih cun.\nAmah ruangah mino 30 hrawng cu khua ah um ngam loin hmudang ah an zam i an va i thup hna. Ahnu ah amah ruang i midang an tlikzam lonak ding le buainak an ton lonak dingah kan fimhlawm law law ko. Amah hi Pyu Saw Htee ah hin hruaitu lu lam a si i ralkap cozah ah penguk cazi zong atuan mi a si. Thawngpang tha tein kan theih hnu lawngah hi pa hi kan fimhlawm mi asi ko” tiah a ti.\nRalhrang Nih Kutke Caah An Hman mi Pyu Saw Htee Lu Tlai Pa Anun Nak Aliam →\n← Laitlang Khuate Ah Ralhrang 100 Leng An Phanh Caah Khuami An zam Dih


Nihin Hakha Mino Cawlcangh Ning Cu Uar An Um Kho Tuk – Chin World News Evening\nHakha Mino nih Hakha Sii-inn an hrenh! Ralkap nih March 12/ chun 12:00 hrawng ah Hakha Sii-inn cu an luhhnawh i zaanlei 6pm:00 tluk ah Hakha mino nih Sii-inn Innka an hrenh” tiah thawng kan theih. Ralkap nih Hakha Sii-inn quarter ah a um i CDM a luut mi hna cu an thialter hna i sii-inn ah mizaw aa thlop lio mi zong an chuahter hna.\nRalkap nih sii-inn ah hmunhma an laak hnu tlawmpal ah Hakha mino cu sii-inn ah chuak i quarter in thilter mi hna cu thil thial zong an bawmh hna. Sii-inn quarter in thialter mi hna an i thial dih hnu, zaanlei 6:00 tluk ah hi bantuk in Hakha mino nih Hakha Sii-inn kutka tawh an hrenh hi a si” tiah kan theih. Hakha Sii-inn ah hmun a khuar mi Ralkap hi minung 40 tluk an si lai, tiah ruah a si. Credit: Democratic Voice of Chin-DVC\nRelchih: Hakha kan Sii Innpi cu ralkap nih an kan chuh ai. Ro cuh bantuk ah ka ruah. Lungthin nih a celh hin lo. Zeicahtiah Laitlang pumpi kan zawtfah caan ah kan fuhpanh ciomi Sii Inn a si. Nihin ah cun ralkap nih kan ram kan hmun cia ah kan Sii Innpi cu an kan cuh I Sii Inn riantuanmi zong an thawl dih hna.\nCDM lutmi poh chuak uh an ti nain Sii inn ummi an dihlak ti awk an si ko. Mi zaw zong an zawt bu he inn an tin termi hna hmuh hrim cun ngungui thlak tah a phu. Ruah ah lungthin le Nunnak a ngeimi poh nih celhchuak si lo. Minung Chim lo kan lai vok le ar tiang an lung a fak hrimrhim lai.


A Mak Kho Tuk Cang; Chin Miphun Hruaitu Hna Tho Cang U, Nan Hnu Ah Mipi Kan Dir Cang! – Chin 11 News\nA Mak Kho Tuk Cang; Chin Miphun Hruaitu Hna Tho Cang U, Nan Hnu Ah Mipi Kan Dir Cang!\nSix days War timi, Israel miphun tlawmte, Lairam nakin a hme deuhmi Israel cu, Arab ram, ram nganpi 4 nih an rak tuk hna nain an tei hna lo. Israel Ralkap cu 50,000 hrawngte an rak si. Nain Arab ram, ram 4 fawnh Ralkap cu half millions nakin tam deuh an rak si. Hi lio caan ah Israel miphun hi Ralkap thazaang cun an tlawm te nain, Reserves army hi ting 2 hlei an rak ngei caah an thawn khunnak a rak si.\nKan caan le kan tonmi thil nih lungfim a kan pek cang. “Vision with action” ah kan chawipi colh cang u! Six days War lio ah Israel ralkap nih Egypt Ralkap Tank lila in Egypt 🇪🇬 Ralkap an rak tei hna bantuk in, KIO nih Ralkap meithal le hriamnam lila in Ralkap an doh hna. ISIS nih Syria le Iraq 🇮🇶 hnarcheu an rak lak khawh kha, Iraq 🇮🇶 Ralkap hriamnam an chuhmi hna thawng in a si.\nCucaah, Chin State ah Ralkap station/ Sakhan 34 a um. Anmah Ralkap hriamnam lila chuh in ralkap tei khawh lio caan a si. Tulio bantuk caan ahhin Kawl Ralkap an der bik lio caan a si. Khuate lei ah duty/ sakhan pawl cu tlik ding le zam ding/ surrender colh ding lawng an ruat cang lai. Tanbo luklak zong in lak khawh dingmi Sakhan an tawr lai. Zeicatiah, Emotional 😭 in an der tuk lio caan a si.\nCucaah, Chin miphun hruaitu hna, tho cang u. Nan hnu ah Mipi kan dir cang. 1948 in chan khat chung kan sunghmi, kan covo, kan nunphung, kan ram lak tthan caan kan phan. Credit: Zasang Cinzah


Muidawh Trump fanu Ivanka hi Uar a Rak Um Kho Tuk – Kawltu Team\nMuidawh Trump fanu Ivanka hi Uar a Rak Um Kho Tuk\nDecember 28, 2020 December 28, 2020 Pu Tawn Mang\nThimnak ruangah hi tluk in an buai cuahmah lio pi ah Donald Trump fanu upa bik asi mi le advisor zong asi mi Ivanka Trump (39) cu mi harsa chungkhar hna caah thluachuah phurtu si dingin a can le a neihchiah hna cu a phawtzamh thluahmah hna.Ivanka nih hin cawn nihnih ni khan Miami, Florida ah a ralai mi holiday chirhchan in a harsa mi chungkhar hna sinah ei ding a phawtzamh hna i a buai ngai ngai ve.\nTrump fanu Ivanka hi cu a rak za ve hrimhrim ko, midang nih an uar i an tlaihchan khawh nak dingah amah hrimhrim hi umtu cawlcangh a thiam tuk hlei ah a pa hi cawisang in a thilti mi ah a dirkamh peng khawh fawn.Eidin a phawtzamhnak ah hin dollar 79 man polka-dot Zara sun dress dawh taktak in aihruk. An mah lei ah a ttang mi supporter hna he tiin Selfie nak can hna an hmangti hna. Mah lawng silo in cutluk in a buai cuahmah lio zongah cun a pa Trump he hin phone in an i chawn pah peng i thil dangdang hna zong an i chim pah lengmang fawn.\nReport nih a tarlangh ning ahcun Ivanka te chungkhar hi Sunshine State ah hin um an i tim i, a vapa Jared Kushner 39 he naite ah khan Miami’s Billionaire Bunker ah dollar 31 million plot of land an cawk. Miami ah hin hmunhma khuar i timh dawh ngai in an lang.\n← Tarnu Baba Vang nih 2021 ah Vanchung ah buainak a um lai tiah a Phuan\nUS Chin mi Caah Mawttaw Car Tha Takmi 2021 Toyota Camry cu US dollar $ 40 te lawng in Poh Khawh a Si →


Delta Force Ralkap, ISIS Kut chungin Iragi hostages 70 chanhtu Pa nih ‘’ Medal Of Honor’’ a dawng An pek – Thechinlungnews\nDelta Force Ralkap, ISIS Kut chungin Iragi hostages 70 chanhtu Pa nih ‘’ Medal Of Honor’’ a dawng An pek\nSgt. Maj. Thomas ‘ Payne , 36, cu cawnningani ah khan White House ceremony ah Medal of Honor laksawng an pek, United State of America President Donald Trump nih Payne cu 09/11/2020 Attack philhlonak,philhlo ding nica ah thangthat conglomh nak apek.\nOctober 22/10/2015 ah khan Delta Force hnalaki, atelve mi Payne le a hawi le hna nih khan Islamic States militants hnanih Irag mi 70 thah ding I, an erhkhumhmi hna kha an chanh hna. Cu- ca Ahcun ‘’Medal of Honor’’ hi amah pumpak in Payne nih hin la loin, a hawipa October 2015 mission a\nThi ve Master Sgt. Josh Wheeler nupi Ashley zong hi ceremony ah hin an telh chih ve. Theih khawh chun ahcun, Sgt. Maj. Thomas ‘Patrick’ Payne hi Delta Force hna lak ah dam chungi, Medal of honor lawman laksawng,dongtu um chun a si.\nKum 2015 ah khan Irag ah ISIS pawl hna nih mi 70 an hrenhkhumh nak hna building, northern Irag\nProvince of Kirkuk hi Delta Force hna nih an va fuh riangmang hna I, building cim dih ding le rawkdih ding I, an ruah liaoah, Mr Payne le a hawi le cu zaam dih uh, chuak dih uh anti hna I, Mr Payne nih hostage hna an umnak inn kaa cu akaang cuahmah bu cun ava hawng I, Iragi mi 70 nunnak an chanh hna.\nPresident Donald Trump nih Mr Payne ‘’ one of the bravest men anywhere in the world’ and a’revered American hero’’ tinin a fak athangthat, a conglomh. Conglomh phu le thangthat tlak hrim hrim a si ko.\nBe the first to comment on "Delta Force Ralkap, ISIS Kut chungin Iragi hostages 70 chanhtu Pa nih ‘’ Medal Of Honor’’ a dawng An pek"


Kalaymyo Mawleik Thonginn A luatmi Chung In Chinmi 31 An I Tel – THE CHINLAND POST\nKalaymyo Mawleik Thonginn A luatmi Chung In Chinmi 31 An I Tel\nSalai Bawi Lian Sang\_TCP\_Kalay\nKawlram President nih April 19/2020 ni ah tongtla pawl dawtnak in a luatter mi Kalaymyo-Mawleikkalay thonginn chung in Chin mi cheukhat zong an um. Mah hna cu:Hakkha in 2, Thantlang in 3, Falam in 3, Tedim in 9, Tonzang in 10,Rihkhawdal in 3 le Khaikam in 1 an dihlak 31 an i tel tiah thawng kan theih.\nKalaymyo Mino pakhat nih thongtla pawl kalaymyo khua a si lo mi hna cu Khuachung zatlang bu CSO le Yaungni Maha kungka bu hna nih thongtla pawl an umnak peng cio ah an thlah hna tiah a chim.\nMah thonginn he pehtlai in Dr. Neh Kho Lal nih “Thongtla mi chungkhar hna nih thongtlami an rak veh tik hna ah riaknak zong a um lo. Lamhla in an ra mi caah mah bantuk riakbuk kan tuah hi a si.Cun miphun tleidang lo tein mizei poah a lak in riak khawh a si” tiah a chim.\n“Mi cheukhat cu thongthlami an rak veh hna tik ah harnak an ton.Inn lei tlungnak a ngei ti lo mi zong tangka kan bawmhmi hna an um i thongtla chungkhar hna caah canphio le thinginn te saknak cu 2017 kum in hram kan thok.Tu kum in Concrete in pe 40,pe 30 in inn dothnih kan sak i khaan 4, coka le mileng khan pawl an um,” tiah Kuku Christian bu Dr. Neh Kho Nal nih a chim.\n“ Mah riakbuk ah miphun thleidangnak um lo in a lak in tlun khawh a si. Pastor pakhat chungkhar nih ti le rawl an chumh piak hna,” tiah a chim chap.\nThongthla chungkhar riakbuk saknak ding caah ahlei in Kuki Baptist Association le Myanmar Hope Mission komh in an tuah mi a si tiah thawng kan theih.\nNihin Mawleik-kalay thonginn ah thongtla mi 2000 hlei an um i mah thonginn cu Kalaymyo le Tamumyo karlak ah a um mi thonginn pi a si.\nNext Kalaymyo ah COVID-19 zawtnak a ngeimi minung 6, lunghrinhmi 22 le inn erh liomi 15 an si


Inn Raangpi Aiawhtu Hna Minung 106 Nih Trump An Dir Kamh – Onlinenungak\nInn Raangpi Aiawhtu Hna Minung 106 Nih Trump An Dir Kamh\nInn rangpi Aiawhtu hna minung 106 nih Trump an dir kamh. Cu dirkamhnak cu Texas nih tazacuainak state pa 4 hna cu, Pennsylvania, Michigan, Wisconsin le Georgia hna an si. Texas Chuahpimi cu state 18 nih an dirkamh hna hnu ah Inn rangpi aiawhtu member chungin minung 106 nih an hnu in an dirpi ve cang hna. Cu lakah state pa 6 nih kanni telve lai tiah halnak nihinah an tuahthan rih. Mah belte zeitin an leh hna lai ti cu tleihkhawh a si lo.\nA tu cu biaceihnak sangbik ah cun an luhpi khawh cang caah zeitin an ceih lai cu theih a si rih lo . Mi cheukhat nih Supreme court justice nih a cohlan lo an timi zawnte ah tawite in chimta ka duh. A vuikhatnak cu state nih election results cu phuan rih hlahseh timi zawnte kha an cohlan lomi cu a si. Thaizing kiptuh leiah thawngfiang cu an rathannte lai. Kanmah kanntialmi zong hi kapkhat lei long a sirih caah zeidah a lawh te lai ai fiang rih lo.\nRuah channak nganpi a um. Tehte tampi he hmai an kal lio. Ups a mongtu pa vote tampi an valakter thanmi zong Trump leiah tang lo in thildik tu ka chim a ti. State dang in Pennsylvania ah vote tampi an ka phorhter ni luan hnu ah a ni caan cu kan remh lai a kan ti a ti. Kha lungsau te in hngak ko rih usih. Biafiang le teinak cu kan hmuh te ko lai. Kai dinh caan minute 30 chungah news ka relpah katial pah chuncaw ka ei pah, hawile caah tiah katheihtawk kannhrawm be hna. Democratic tanhtu pawl cu an reject ti cu an tang bak ve. Republican party a tanhmi pawl nih an nam deuh hna ti kan rang bak ve. Teinak cu kan hmaika ah an phan lai. Kanmah party nih kan co lai. Bawipa nawl siko seh. Joseph Thawng Z Ting